DB Azərbaycan ilə kadr potensialının artırılması layihəsi üzrə rəsmi danışıqları yekunlaşdırır\nBiznes və iqtisadiyyat xəbərləri 26 May 2009 11:47 (UTC+04:00)\nAzərbaycan, Bakı, 26 may / Trend , müxbir N.İsmayılova /\nAzərbaycan hökuməti ilə Dünya Bankı (DB) arasında infrastruktur layihələrinin reallaşdırılmasına cəlb edilmiş hökumət agentliklərində kadr potensialının artırılması üzrə danışıqlar bu həftə başa çatacaq. Bu barədə DB-nın Bakı nümayəndəliyindən bildiriblər\nNümayəndəlikdən bildiriblər ki, Elizabet Vanqın rəhbərlik etdiyi DB missiyası ötən həftədən Bakıdadır. Danışıqların başa çatdırılması, o cümlədən protokolların imzalanması bu həftənin sonunda gözlənilir.\nLayihənin ümumi dəyəri 10 mln. dollar qiymətləndirilir. DB Beynəlxalq İnkişaf Assosiasiyası xətti ilə 7 mln.dollar verməyə hazırdır, qalan vəsaitlər hökumətin payına düşür.\nNümayəndəlikdən bildrildiyinə görə, bu layihə üzrə daha yaxşı mexanizm nəzərdə tutulub. Layihənin reallaşdırılmasının birinci ilində su ("Azərsu") və yol ("Azəravtoyolservis") sektorları üçün treninqlərin keçirilməsi planlaşdırılır. Bununla yanaşı, layihə və maliyyə idarəçiliyi üzrə ümumi tematik treninqlər nəzərdə tutulub. Reallaşdırma zamanı treninqlərdə tələbatın təhlili də aparılacaq.\nDB Azərbaycana 2009-cu maliyyə ili üçün Beynəlxalq İnkişaf Assosiasiyası (BİA) xətti ilə 70 milyon dollar vəsait ayırıb və buna dair layihələr bankın Direktorlar Şurasında iyunun sonunadək təsdiq ediləcək.\n2008-ci maliyyə ilində Azərbaycan Hökuməti DB-dən ölkənin korporativ və dövlət sektoru, təhsil sistemində islahatlar, su təminatı sisteminin inkişafı, sosial təminat sahəsində yardım, məcburi köçkünlərin sosial inkişafı və Azərbaycanın kənd investisiyaları üçün 6 güzəştli kredit almağa müvəffəq olub. Onların reallaşdırılmasına 121 milyon dollar vəsait ayrılıb.\nDB bu günədək Azərbaycanda ümumi dəyəri 2 milyard dollardan çox olan 45 layihə maliyyələşdirib. Ötən maliyyə ilində bank tərəfindən ölkədə 13 layihənin maliyyələşdirilməsinə 1,251 milyard dollar vəsait ayrılıb. Gələn iki il üçün də DB Beynəlxalq Yenidənqurma və İnkişaf Bankının xətti ilə kommersiya şərtləri əsasında 1 milyard dollardan artıq vəsait ayırmağa hazır olduğunu bildirib.\nNurlan İbrahimov Qarabağ klubundakı vəzifəsindən ayrıldı\nABŞ Mərkəzi Kəşfiyyat İdarəsinin direktoru vəzifəsindən istefa verib Dünya xəbərləri 19 Yanvar 23:56\nİstədim ona deyim ki, mən də səni, qaqa. Amma gözlərim artıq bağlandı... Şəhidlərinin xatirəsinə həsr olunmuş "Olmayan Bir Müsahibə ..." Cəmiyyət 19 Yanvar 23:36\nLənkəranda üçmərtəbəli binada yanğın olub Hadisə 19 Yanvar 23:31\nŞagirdlərin yarım illik nəticələri belə qiymətləndiriləcək - Qaydalar təsdiqləndi Cəmiyyət 19 Yanvar 23:20\nSorosun oyuncağı Paşinyan Ermənistanı bataqlıqdan çıxara bilmir - İqtisadiyyat çökür, etirazlar isə bitmir Siyasət 19 Yanvar 23:15\n2020-ci ildə qlobal sərnişin daşımaları kəskin azalıb İqtisadiyyat 19 Yanvar 22:59\nPrezident İlham Əliyevin rəsmi "Facebook" səhifəsində 20 Yanvar faciəsinin ildönümü ilə bağlı paylaşım edilib (FOTO) Siyasət 19 Yanvar 22:45\nTürkiyədə son sutkada koronavirusdan 7 218 nəfər sağalıb Gündəm 19 Yanvar 22:41\nMingəçevir Dövlət Universitetində 20 Yanvar faciəsinin otuz birinci ildönümünə həsr olunmuş seminar keçirilib Cəmiyyət 19 Yanvar 22:10\nSumqayıtda fərdi evdə yanğın baş verib Hadisə 19 Yanvar 21:29\nNazirlik Azərbaycanda internet rabitəsinin genişləndirilməsi işləri barədə Telekommunikasiya 19 Yanvar 21:02\nErmənistanın yalanları dünyanı 20 Yanvar faciəsinin əsl mahiyyətindən yayındırmağa yönəlib - Politoloq Siyasət 19 Yanvar 20:48\nQarabağda Rusiya və Azərbaycan xilasedicilərinin birgə fəaliyyəti ilə 210 ədəd mina zərərsizləşdirilib (FOTO) Siyasət 19 Yanvar 20:38\nBeynəlxalq Bankın xalis mənfəəti dəfələrlə azalıb Maliyyə 19 Yanvar 20:31\nDübəndi terminalında neft nəqli kəskin şəkildə artıb İqtisadiyyat 19 Yanvar 20:24\nBu rayonlara qar yağıb - FAKTİKİ HAVA Cəmiyyət 19 Yanvar 20:00\nPambıqçılığın inkişafı ilə bağlı ötən ilin yekunları və qarşıda duran vəzifələrlə bağlı müşavirə keçirilib (FOTO) İqtisadiyyat 19 Yanvar 19:53\nİşğaldan azad edilmiş torpaqların inkişaf modeli nümunəvi xarakter daşıyacaq - Könül Nurullayeva Siyasət 19 Yanvar 19:42\nBNA-da Vətən müharibəsinin iştirakçısı olan əməkdaşlarla görüş keçirilib Cəmiyyət 19 Yanvar 19:16\nBakıda yol qəzası tıxaca səbəb olub Hadisə 19 Yanvar 19:03\n“YAŞAT" Fondu tərəfindən daha 3 nəfərin əməliyyatı təmin edilib (FOTO) Cəmiyyət 19 Yanvar 19:02\nİran Qarabağın bərpasında aktiv iştirak etmək niyyətindədir - Nümayəndələr Azərbaycana səfər edəcək İqtisadiyyat 19 Yanvar 18:43\nSovet rəhbərliyi 20 yanvar faciəsini törətməklə Azərbaycan xalqının qürurunu sındırmaq istəyirdi - Arzu Nağıyev (VİDEO) Siyasət 19 Yanvar 18:39\nQMİ sədrinin Dağlıq Qarabağla bağlı müraciətinə Vatikan cavab verib Siyasət 19 Yanvar 18:38\nCəbrayıl-Füzuli istiqamətində gedən döyüşlərdə şəhid olan DİN çavuşu (FOTO) Cəmiyyət 19 Yanvar 18:38\nKəlbəcər rayonunun Çopurlu kəndi (FOTO/VİDEO) Siyasət 19 Yanvar 18:34\n20 Yanvar hadisələri ilə əlaqədar əlilliyi olanlar sosial müdafiə tədbirləri ilə əhatə olunublar Cəmiyyət 19 Yanvar 18:24\nYAP Zəngilan rayon təşkilatında 20 Yanvar şəhidlərinin xatirəsi yad edilib Siyasət 19 Yanvar 18:20\nADU-da 20 Yanvar faciəsinin ildönümünə həsr olunmuş seminar keçirilib Cəmiyyət 19 Yanvar 18:17\nAzərbaycana gələn Türkiyə vətəndaşları üçün etibarlı sərhədkeçmə sənədlərinin siyahısı müəyyənləşib Siyasət 19 Yanvar 18:07\nİşğaldan azad olunan əraziləri minalardan təmizləmək üçün Rusiyadan yeni avadanlıqlar gətirildi (FOTO/VİDEO) Gündəm 19 Yanvar 17:55\nYanvarın 21-nə USD/AZN rəsmi məzənnəsi İqtisadiyyat 19 Yanvar 17:32\nErmənistan vətəndaşları Qarabağdakı zənginlər uğrunda ölməməlidir - Erməni jurnalist Dağlıq Qarabağ Münaqişəsi 19 Yanvar 17:30\nTürkdilli dövlətlər arasında əməkdaşıq perspektivləri müzakirə edilib Siyasət 19 Yanvar 17:24\nÖzəlləşdirmə və icarədən dövlət büdcəsinə 71,8 milyon manat daxil olub İqtisadiyyat 19 Yanvar 17:24\nXaçmazda Şəhidlər Xiyabanı yenidən qurulub (FOTO) Cəmiyyət 19 Yanvar 17:24\nKanada mediasında 20 Yanvar faciəsinə həsr olunmuş məqalə dərc olunub Gündəm 19 Yanvar 17:17\nAzərbaycan - Türkiyə media platforması birgə əməkdaşlığa yeni çalarlar qatacaq - Naqif Həmzəyev Siyasət 19 Yanvar 17:14\nSabirabadda “Mercedes” yanıb Hadisə 19 Yanvar 17:07\nAida Mahmudovanın ABŞ-da açılmış sərgisi beynəlxalq media tərəfindən geniş işıqlandırılıb (FOTO) Mədəniyyət 19 Yanvar 17:01\nAzərbaycan, Əfqanıstan və Türkmənistan arasında Yol Xəritəsi imzalanıb Siyasət 19 Yanvar 17:01\nÖtən ilin ən çox istifadə olunan hava limanı məlum oldu Dünya xəbərləri 19 Yanvar 16:56\nİşğaldan azad edilmiş ərazilərdə nar bağları salınacaq İqtisadiyyat 19 Yanvar 16:56\n15 mikrondan çox olan polietilen torbaların pulla satılması təklif edilir Cəmiyyət 19 Yanvar 16:54\nSəhiyyə Nazirliyinin əməkdaşları peyvənd olundu Gündəm 19 Yanvar 16:52\nYAP 2020-ci ilə dair gəlir və xərclərini açıqlayıb Siyasət 19 Yanvar 16:50\nKoronavirusla bağlı nəqliyyat vasitələrində yol verilən nöqsanlar açıqlanıb Siyasət 19 Yanvar 16:49\nTəlim hərbi hissələrində gənc əsgərlərin qəbulu davam edir (FOTO/VİDEO) Gündəm 19 Yanvar 16:45


Moldova XİN resmisi: “Dağlıq Qarabağı Azerbaycanın erazisi kimi qebul etmişik” - Azadliq Xeber\nMoldova XİN resmisi: “Dağlıq Qarabağı Azerbaycanın erazisi kimi qebul etmişik”\nMoldova XİN rəsmisi: “Dağlıq Qarabağı Azərbaycanın ərazisi kimi qəbul etmişik”\n02.12.2015 / 15:15 xeber –\n– Azərbaycanla Moldova arasında ikitərəfli əlaqələrin hazırkı vəziyyətini necə dəyərləndirirsiniz və yaxın zamanlarda Moldova siyasi rəhbərliyinin Azərbaycana səfərləri nəzərdə tutulurmu?\n– Moldova-Azərbaycan münasibətləri həm siyasi, həm də müxtəlif daxili qurumların bir-biri ili əməkdaşlığı baxımından çox yaxşıdır. Siyasi dialoq və iqtisadi-ticarət, habelə humanitar sahədə ikitərəfli münasibətlərimiz inkişaf etməkdədir. Prezidentlər bir-birini qarşılıqlı səfərlərə dəvət ediblər və hazırda bu məsələ ilə bağlı işlər aparılır. Hazırda Moldovada yeni hökumət formalaşması prosesi getdiyindən cənab prezidentin Azərbaycana səfəri 2016-cı ildə nəzərdə tutulur.\n– Azərbaycan “Şərq tərəfdaşlığı” proqramı üzrə öhdəliklərini yerinə yetirsə də, Avropa təşkilatlarının, ATƏT-in Azərbaycana qarşı qərəzli bəyanatlarından sonra, Avropa İttifaqı ilə əməkdaşlıq zəiflədi. Buna münasibətiniz necədir?\n– Əvvəlcə bildirmək istəyirəm ki, biz həm Avropa İttifaqı, həm də “Şərq tərəfdaşlığı”nda iştirak edən 6 ölkə ilə əlaqələrin inkişafını dəstəkləyirik. Eyni zamanda hər ölkənin bu əməkdaşlığın inkişaf etməsində öz surətini müəyyən etməsini də dəstəkləyirik. Bəzi ölkələr üçün iqtisadi-ticarət məsələləri, digərləri üçün viza, immiqrasiya və digər məsələlər önəm daşıyır. Yəni hər bir ölkə ona daha çox vacib olan məsələlər üzərində çalışmalıdır, bu bizim müstəqil haqqımızdır. Avropa İttifaqı əməkdaşlığın inkişaf etməsi üçün çərçivə müəyyən etməlidir. Bildiyiniz kimi Moldova keçən il Assosiasiya sazişini imzalayıb və sentyabrın 1-dən bu saziş artıq qüvvədədir. 28 ölkənin hamısı bu sazişi ratifikasiya edib. Vəzifələrimiz bu sazişi həyata keçirməkdir, həmin sazişdə çoxlu bəndlər var, amma ən önəmlisi siyasi-iqtisadi məsələlərdir. Bu ilin sentyabr ayından Avropa İttifaqı ilə həm idxal, həm də ixracda 10 faiz artım müşahidə etmək olar. Bu səbəbdən biz gələcəkdə əməkdaşlığı davam etmək niyyətindəyik. Hazırda əməkdaşlıq sahəsində islahatlar aparılır və hər bir ölkə öz maraqlarının necə inkişaf etmək istədiyini bəyan edə bilər. Təbii ki, əməkdaşlıqda marağı olmayan ölkələr bu prosesdə iştirak etməməlidir.\n– Azərbaycan Avropa İttifaqı ilə əməkdaşlığa hazırdır, lakin Assosiasiya sazişində Avropa İttifaqı tərəfindən Azərbaycanın ərazi bütövlüyünün tanınması məsələsi əksini tapmayıb. Amma Moldova ilə həmin analoji saziş imzalanarkən ölkənin ərazi bütövlüyü nəzərə alınıb. Avropa İttifaqının bu yanaşmasının, bu ikili standartlarının səbəbi necə izah edə bilirsiniz?\n– Avropa İttifaqı ilə danışıqlar zamanı ölkənin müstəqilliyi nəzərə alınmalıdır. Hesab edirəm ki, danışıqlar hər iki tərəfin maraqlarına cavab verənədək aparılmalıdır. Bir daha qeyd etmək istəyirəm ki, hər bir sazişdə ölkənin maraqları nəzərə alınmalıdır. Əlbəttə ki, Moldova Azərbaycanın ərazi bütövlüyünü tanıyır və dəstəkləyir. Biz beynəlxalq səviyyədə də Azərbaycanla əməkdaşlıq edirik.\n– Moldova da Azərbaycan kimi separatizmdən əziyyət çəkən ölkədir…\n– Ölkələrimizin rəsmən bir-birinin müstəqilliyini tanıması ölkənin ərazi bütövlüyünü tanınması deməkdir. Moldova Azərbaycanın müstəqilliyini və ərazi bütövlüyünü tanıyır. Təbii ki, bu əraziyə aid olduğu üçün birmənalı olaraq Dağlıq Qarabağı da Azərbaycanın ərazisi kimi tanıyırıq.\nQeyd edək ki, “APA Holding”in Azərbaycanın Diasporla İş üzrə Dövlət Komitəsi ilə birgə reallaşdırdığı “Sərhəddən kənar azərbaycanlılar…” adlı layihə çərçivəsində Şərqi Avropa ölkələrində görüşlər keçirilir.


İcra başçısı sahibkarları rayondan qaçaq salıb - Azinforum.az İnformasiya Portalı\nAna səhifə / Cəmiyyət / İcra başçısı sahibkarları rayondan qaçaq salıb\nİcra başçısı sahibkarları rayondan qaçaq salıb\nKeçmiş Dəvəçi, hazırda Şabran adlanan rayon münbit torpaqları, meşələri, meyvə bağları, zəngin faunası ilə fərqlənir. Rayonun ərazisində Qalaaltı kimi istirahət mərkəzləri və digər müalicəvi obyektlər var. Bir sözlə, Uca Allah Şabrandan və şabranlılardan heç nəyi əsirgəməyib. Yəni camaatın təbiət sarıdan bəxti gətirib. Bu boyda zənginliyin qarşılığında şabranlıların icra başçısı sarıdan bəxti gətirməyib. Bir çox kütləvi informasiya vasitələrinin yazdığına görə 10 ilə yaxındır ki, rayona başçılıq edən Novruz Novruzov rayonda talamadığı yer qoymayıb. Əmək fəaliyyətinə kitabxanaçı kimi başlayan, sonra “komsomol” işiçisi olan Novruz Novruzov bir neçə rayonda, daha dəqiq desək, əvvəllər Lerikdə və Goranboyda icra başçısı işləyib. Sonra gəlib çıxıb Şabrana. Əvvəllər rayonda xırda və orta sahibkarlıq xeyli inkişaf eləmişdi. Novruz Novruzov rayona başçı təyin olunan kimi yazıq sahibkarlara o qədər “vergi-töycü” qoydu ki, hamının işdən əli soyudu, bəzi sahibkarlar isə rayondan qaçaq düşdülər. Sahibkarlardan tələb olunan rüşvət heç bir əndazəyə sığımır. Razılaşmayanların obyektləri yerlə-yeksan etdirilir. İcra başçısı sahibkarlara qarşı hətta yolverilməz metodlardan da istiifadə edir. Belə məqamlarda zərif cinsin nümayəndələri də icra başçısının köməyinə çatır. (musavat.com) Məlumdur ki, rayonda xeyli münbit sahələr vətəndaşlar tərəfindən meyvə bağları kimi istifadə olunur.\nBu işdə ölkə başçısının sahibkarlara dəstək verməsi və bu dili “Kənd təsərrüfatı ili” elan etməsi və digər atılan mühüm addımlar nədənsə Şabranda öz nəticəsini vermir. Çünki icra başçısı üçün vacib olan dövlətin maraqları deyil, məhz öz cibidir. İcra başçısı öz cibi üçün hətta sahibkarları, iş adamlarını şərlədib “içəri” də saldıra bilir. Vəziyyət o dərəcədə dözülməzdir ki, Novruz Novruzov icra başçısı təyin olunanadək normal işləyən ticarət obyektləri bağlanıb. Çünki o qədər “şapka” tələb olunur ki, iş adamları işləmək istəmirlər. Bəzi iş adamlarının isə ümidi dövlət rəhbərlərinə teleqram vurmağa çatır. İcra başçısı isə o qədər həddini aşıb ki, iş adamlarına deyir ki, hara şikayət etsəniz də sonda mənə gələcək. İcra başçısı yüz hektarlarla meşə ərazilərini zəbt edərək orada heyvan saxlatdırır. Hər təpədə icra başçısının fermaları var. İcra başçısı rayon mərkəzindəki keçmiş idarələrin ərazisini zəbt edərək özəlləşdirib. Rayonun abadlaşdırılması üçün dövlətin ayırdığı milyonları mənimsəyən icra başçısı, sonra abadlaşdırma işlərini sahibkarların boynuna qoyur. (musavat.com) İcra başçısının rayonda böyük camışçılıq təsərrüfatı var. İcra başçısı eyni zamanda öz müavini ilə birlikdə Qalaaltı kurortunun ərazisini özlərinin əsas biznes yerinə çeviriblər. Burada villalar, kotteclər tikərək baha qiymətə məmurlara satırlar. İcra başçısı Novruz Novruzov ərazidə 40-dan çox villa stilli evlər tikib. İcra başçısının müavini də Novruz Novruzovdan geri qalmır onun da təxminən 20 dən çox villa tipli evi var və bu evlərin qiyməti 60 min manatdan 150 min manata kimi dəyişir.(pia.az)\nNopvruz Novruzovun Qalaltı ərazisində bir neçə İstirahət Mərkəzi də mövcuddur və bu İstirahət Mərkəzlərində çoxlu sayda kotteclər var. Bu kotteclərin gündəlik kirayəsi 80 manatdan başlayır. Novruz Novruzov Şabranda topladığı var-dövlətinin bir hissəsini də paytaxt Bakıya və doğulduğu Lerik rayonuna köçürüb. Belə ki, icra başçısı Bakının Badamdar qəsəbəsində dəyəri milyon manatlarla ölçülən villa inşa etdirib .(pia.az) Həmçinin şəhərin müxtəlif yerlərində yeni inşa edilən binalarda çoxlu sayda ev alıb. Mənbə qeyd edir ki, Novruz Novruzov bir vaxtlar rayonun Udulu deyilən ərazisində yüz hektarlarla torpaq sahələrini icarəyə götürüb qoyunçuluq təsərrüfatları yaratmışdı. (musavat.com)Hətta Şabran sakinləri Novruz Novruzovun ölkə başçısına həqiqətə uyğun olmayan məlumat verməyi ilə bağlı da mətbuata müraciət ünvanlayıblar. Şabran sakinləri qeyd edir ki, Şabran Rayon İcra Hakimiyyəti başçısının ilin yekunları ilə bağlı dedikləri öz təsdiqini tapmır.\nİcra başçısı deyir ki, yüzlərlə iş yeri açıb, küçələri abadlaşdırıb. Bəs, biz şabranlılar niyə həmin abad küçələri görmürük..? Şabran sakinləri qeyd edir ki, ölkə başçısına düzgün olmayan məlumat vermək vətənə xəyanət etmək kimi bir cinayətdir. Sonda onu da qeyd edək ki, rayondakı kənd təsərrüfatı təyinatlı torpaqlardan tam başqa məqsədlər üçün istifadə edilir. Məlumdur ki, ölkə başçısı 2015-ci li “Kənd təsərrüfatı ili” elan edib. Qafqaz Xəbər Agentliyi bildirir ki, Şabran icra hakimiyyətinin rəhbərliyi isə bu qərara zidd olaraq iş adamlarının rayonda kənd təsərrüfatı ilə məşğul olmasına mane olur. İcra hakimiyyətinin rəhbərliyi rayondakı münbit torpaqları ancaq öz qohumlarına uzun müddətə icarəyə verir. Başqa iş adamlarına vermir ki, qohumları üçün rəqib olmasın. Rayonda rəqabət mühiti olmadığı üçün bu qohumlar camaatı qul əvəzinə işlədir və onlara ayda 100-120 manat əmək haqqı verirlər. Bir sözlə, Şabranda ədalətsizlik, haqsızlıq, zülm ərşə dirənib. Yəqin ki, möhtərəm Prezidentimiz belə özbaşınalığın davam etməsinə imkan verməyəcək və Şabran camaatını yaşadıqları zülmdən azad edəcək.\nÖncəki Generalın oğlunu kim buraxdırdı: Şeyx, yoxsa atası?\nNövbəti Ərdoğana hələ bunu deyən olmamışdı – «Əsrin ruh xəstəsi»


İnsan alveri ilə məşğul olan 17 nəfər tutulub - İnsan Alverinə qarşı Mübarizə Baş İdarəsi HESABAT verdi\n1 Avqust 2015 13:47\n2015-ci ilin birinci yarımili ərzində həyаtа kеçirilmiş əməliyyаt-ахtаrış və profilaktiki tədbirlər nəticəsində 78 insаn аlvеri, 9 insan alveri məqsədilə sənədlərlə qanunsuz hərəkətlər, 5 məcburi əmək cinayət faktları qeydə alınıb. İnsan alveri cinayəti törətdiklərinə görə 17 şəxs (15 qadın, 2 kişi) cinayət məsuliyyətinə cəlb edilmiş və 48 insan alveri qurbanı (5-i əcnəbi şəxs) müəyyən edilmiş, axtarışda olan 4 insan alverçisi tutularaq istintaq və məhkəmə orqanlarına təqdim edilmiş, 14 insan alverçisinin İnterpol kanalları ilə beynəlxalq axtarışı davam etdirilir.\nPublika.az xəbər verir ki, bu barədə DİN-in İnsan Alverinə qarşı Mübarizə Baş İdarəsinin 2015-ci ilin birinci yarısına dair hesabatında bildirilir.\nHеsаbаtda qeyd olunub ki, hesabat dövründə qurbаnlаrın və еhtimаl оlunаn qurbаnlаrın təhlükəsiz sığınаcаqdа yеrləşdirilməsi və оnların təhlükəsizliyinin təmin еdilməsi üçün tədbirlər görülüb. Qurbanların 47-si qаdın, 1-i kişi olmaqla 1-i əmək, 47-si isə cinsi istismаrа məruz qalıb. Оnlаrdаn 5 nəfər əcnəbi şəхs (hamısı özbək əsilli), 43-ü Azərbaycan Respublikası vətəndаşlаrıdır. Qurbаnlаrdаn 33-ü Türkiyə Respublikasında, 6-sı Azərbaycan Respublikasında, 6-sı Birləşmiş Ərəb Əmirliyində, 3-ü Rusiyа Fеdеrаsiyаsındа istismar olunmuş, 18-i Bakı, 30-u isə respublikanın digər şəhər və rayon sakinləridir.\nQurbanlardan 10-u еrkən nikаhа dахil оlmuş, 28-nin məişət zorakılığına məruz qalmış şəxslər olması müəyyən edilib.\nMüəyyən olunmuş insan alveri qurbanlarından hər birinə Nazirlər Kabinetinin müvаfiq qərarınа əsаsən 400 manat məbləğində birdəfəlik müavinət ödənilmiş, 42 insan alveri qurbanı müvəqqəti yaşaması üçün DİN-in İnsan Alverinə qarşı Mübarizə Bаş İdarəsinə bilаvаsitə tаbе оlаn İnsаn аlvеri qurbаnlаrı üçün Sığınacağa yеrləşdirilmiş, hаmısınа tibbi, psixoloji, hüquqi və digər sosial yardımlar göstərilmişdir. 25 insan alveri qurbanının ailəsi ilə söhbətlər aparılmış, оnlаrın аilələrinə qаyıdışı təmin еdilmişdir.\nHesabatda qeyd olunur ki, respublikanın 19 rayonunun hüquq mühafizə orqanları əməkdaşları, icra hakimiyyətlərinin gənclər və yetkinlik yaşına çatmayanların işləri üzrə komissiyaların, qeyri-hökumət təşkilatlarının və KİV-in nümayəndələri, tibb və məşğulluq mərkəzlərinin, nəqliyyat, təhsil, sosial müdafiə işçiləri, yerli sahibkarlar cəlb edilməklə Bakı şəhərində yerləşən 28 ilk peşə təhsil və Respublikanın 41 orta ixtisas təhsil müəssisələrində maarifləndirmə tədbirləri keçirilib, Daxili İşlər Nazirliyi tərəfindən hazırlanmış maarifləndirici vasitələr iştirakçılara paylanıb.


Papa Putin-i sülhə çağırır\n2022, 22 May, bazar, Bakı vaxtı 15:10\nİyun 11, 2015\nPapa Francis Rusiya prezidenti Vladimir Putin-i Ukraynada sülh naminə “səmimi və böyük səy” göstərməyə çağırıb. İyunun 10-da Francis-lə Putin Vatikanda 50 dəqiqəlik görüş keçirib. Görüşdən sonra yayılan bəyanatda deyilir ki, tərəflər dialoq mühitinin bərpasının vacibliyinə razılaşıblar. Onlar bu ilin əvvəlində Minskdə əldə olunmuş atəşkəs sazişinin icrasının əhəmiyyətindən də danışıblar.\nPutin iyunun 10-da Romada İtaliya prezidenti Sergio Mattarella və baş nazir Matteo Renzi ilə görüşüb. Renzi “ənənəvi İtaliya-Rusiya dostluğun”dan danışıb, ancaq eyni zamanda müəyyən məsələlərlə bağlı “fərqli mövqelər”ə toxunub.


"Bu, ifadə azadlığı deyil, başqa məsələdir" - Alper Coşqun ANS-in bağlanması haqda... - Azinforum.az İnformasiya Portalı\nAna səhifə / Siyasət / “Bu, ifadə azadlığı deyil, başqa məsələdir” – Alper Coşqun ANS-in bağlanması haqda…\n“Bu, ifadə azadlığı deyil, başqa məsələdir” – Alper Coşqun ANS-in bağlanması haqda…\n“Başımıza gələn fəlakətin bunların yerləşdiyi hər yerdə təkrarlana biləcəyini biz hər kəsə anladırıq”\n“Gülən məktəblərində təhsil alanlarla bağlı bizim hansısa qara siyahını tətbiq etmək niyyətimiz yoxdur”\_\nTürkiyə Cümhuriyyətinin Azərbaycan Respublikasındakı fövqəladə və səlahiyyətli səfiri İsmayıl Alper Coşqunun müsahibəsinin davamını təqdim edirik:\nƏvvəlini bu linkdən oxumaq olar— moderator.az/news/147822.html\n– Azərbaycanlılar məktəblərin sahibinin Türkiyə olduğunu zənn edərək oraya getdilər. İndi həmin ailələr və uşaqların durumu necə olacaq? Bəzi ailələr son qəpiklərini verərək həmin məktəblərdə uşaqlarını oxudublar ki, Türkiyəyə yaxın olsunlar. İndi tam tərsi alınıb. Belələrinin taleyi necə olacaq?\n– Gözəl və haqlı bir sualdır. Türkiyə daxilində də çox həssas bir mövzudur. Fətullahçı Terror Örgütünə (FETÖ) Türkiyəyə zərər verəcək fəaliyyətləri ilə daxil olan, onlarla təmasda olan insanlarla əlaqədar bizim rəsmi qurumlarımızın verdiyi dəyərləndirmələrdə bir sıra kriteriyalar nəzərə alınır. Mən hazırda həmin kriteriyaların detallarını açıqlaya bilmərəm. Amma bunu deyə bilərəm ki, çevriliş cəhdi olub, bunu kimin etdiyi bəllidir və ona qarşı tədbirlər görürük. Onların məqsədləri də bəllidir. Türkiyə hüquqi müstəvidə geniş tədbirlər həyata keçirir. FETÖ ilə əlaqədə, təmasda olan, onun təsiri altına düşən insanlara qarşı tədbirlər görülür. Bununla əlaqədar araşdırmalar aparılarkən aralarında sorğu-sual edilməsinə zərurət varsa, onlar dindirilir, saxlanılması zəruri olanlarla bağlı da həbs tədbiri seçilir. Günahsız olanlar, FETÖ və çevriliş cəhdi ilə əlaqəsi olmadığı təsdiqlənənlərlə bağlı isə hər hansı tədbir görülməyəcək. Bizim rəsmilər də bəyan edib, bütün tədbirlər hüquq çərçivəsində həyata keçirilir. Bu tədbirlərlə bağlı istənilən şəxsin həm Konstitusiya Məhkəməsinə, Həm Avropa İnsan Haqları Məhkəməsinə müraciət etmək haqqı var. Üstəlik, bilirsiniz ki, Avropa Şurasının baş katibi də Türkiyəyə gəlmişdi. Ona da deyildi ki, Avropa İnsan Haqları Məhkəməsinin verdiyi qərarlar burada nəzərə alınacaq. Uşaqlarımızın durumuna gəldikdə, bu, çox önəmli məsələdir…\n– Cənab səfir, bəs, Azərbaycanda, digər türk respublikalarında, həmçinin digər ölkələrdəki Gülən məktəblərində təhsil almış uşaqların, yetişmiş mütəxəssislərin taleyi necə olacaq?\n– Bizim bununla bağlı hansısa qara siyahını tətbiq etmək niyyətimiz yoxdur. Mən səfir olaraq bunu rahatlıqla deyə bilərəm. Ancaq bir reallıq var ki, bu məktəblər və Türkiyədə olduğu kimi, bu yapıya bağlı kurslar, yataqxanalar, yurdlar bəzi hallarda bir endoktronosion (“beyin yuyulması”) hədəfinin tətbiq edildiyi məkanlar olaraq sui-istifadə edilib. Türkiyə Təhsil Nazirliyində yeni bir maarif vəqfi yaradıldı. Ölkə xaricindəki belə məktəblərin fəaliyyətinə bu maarif vəqfi vasitəsilə dövlət tərəfindən nəzarət olunması – təbii ki, həmin ölkələrin də buna razılıq verməsi şəraitində – nəzərdə tutulur. Dolayısı ilə, qarşıdakı dönəmdə bu cür sui-istifadələrə imkan verməyəcək bir çərçivəni bərqərar etməyi düşünürük.\n– Qərb mətbuatında bir iddia əksini tapır ki, prezident Ərdoğan diktaturaya doğru gedir. İstərdik bu iddiaya da münasibət bildirəsiniz. Belə bir təhlükə varmı?\n– Türkiyə iqtidarı dövlət və millət maraqları adı ilə çərçivələri kiçildə bilərmi? Əslində Siz dövlətin maraqlarını təmsil etdiyiniz üçün, belə olsa da, deməzsiniz …\n– Dediyiniz doğrudur, mən dövlətimin rəsmi təmsilçisiyəm. Bəzi hallarda mənim nə deyəcəyimi təxmin etmək mümkündür. Amma mən bəzən çox çətinliklə cavab verirəm, bəzənsə çox asanlıqla. Burada çox asan cavab verəcəyəm və maska taxmağıma gərək yoxdur. Türkiyə demokratiyasına, hörmətli prezidentimizin siyasi karyerasına nəzər yetirdikdə, xüsusilə də indiki dönəmdə ona bu cür ifadələr yapışdırmağa çalışmaq prezidentimizi bir kənara qoyuram, Türk toplumuna bir az həqarət olur.\n– Çünki Türkiyənin müzakirəyə ehtiyac olmayan, azad, şəffaf seçki prosesi nəticəsində Türk xalqının mütləq əksəriyyətinin dəstək verdiyi bir siyasi partiya – AKP hakimiyyətdədir. Onun keçmiş lideri olmuş, baş nazir olduğu dövrdə dəfələrlə seçkilərdə zəfər qazanmış və dolayısı ilə türk toplumumun demokratik tələbini ortaya qoymağa hər zaman nail olan bir siyasətçidən söhbət gedir. Baş nazir olanda da belə idi, prezident olaraq da belədir. İndi bu özəlliyə baxdıqda, yəni hörmətli prezidentimizin seçkilərə qatılması və aldığı nəticələrlə bağlı təcrübəsinə kimsə şübhə edə bilməz. İkincisi, prezidentimizin Amerika ilə bağlı kəskin fikirlər işlətdiyini dediniz. Hər kəsin bir üslubu, bir siyasət yürütmə tərzi var.\n– Yeri gəlmişkən, ABŞ bu üslubu tənqid edib…\n– Amma özlərinin prezident seçkiləri hazırlığı ilə bağlı prosesə də baxsalar, yaxşı olar (gülüşmə). Siyasətin üslubu bəzən rəngli ola bilir. Amma prezidentimiz bunu niyə deyir? Bunu deyəndə xalqın reaksiyası necə olur? Türkiyədə Amerikaya qarşı üzə çıxan bir həssaslıq var, bu, önəmli bir şeydir. Yuxarıda çevriliş cəhdində üst ağılın olub-olmamasından bəhs etdik. Bunları ortadan qaldırmağın ən önəmli yolu bu adamın (Fətulla Gülən nəzərdə tutulur-E.P.) mühakimə olunması üçün Türkiyəyə təhvil verilməsidir.\n– Sizcə, Amerika onu verərmi?\n– ABŞ-ın tarixində belə bir fakt varmı, ona sığınan kimisə təhvil veribmi? …Rusiyanı bilirik, dəfələrlə verib.\n– Vallah, məni ABŞ-ın tarixi maraqlandırmır. ABŞ üçün terrorla mücadilə önəmli məsələdir. Müttəfiqimiz, dostumuz, ortağımızdır. Bəzi məsələlərdə fərqli yanaşmalarımız var. Suriyadakı bəzi addımlarını biz doğru saymırıq, hətta bəzilərini şiddətlə qınayırıq. Bunları dartışırıq, danışırıq və s. Amma bu məsələdə Türkiyədə konstitusiya quruluşu hədəfə alınıb. Buna etiraz olaraq xalq meydanlara çıxıb. Ona görə də bu hadisələrin günahkarının təhvil verilməsi gərəkdir.\n– Təhvil verilməsə, nə olacaq? Proses haraya gedir?\n– Təhvil verməsə, yaxşı olmayacaq. Çünki bir güvən qırılması yaşanar. Düşünün, Türkiyə dövləti böyük bir təhlükənin qarşısından dönüb. Özü də bəlli bir siyasi partiyanın, yaxud şəxsiyyətin, onun dəstəkçilərinin deyil, xalqın dəstəyi ilə dönüb.\n– Türkiyə hazırda bütöv, tam görünür, cəmiyyətin bütövləşdiyi tablosu ortadadır. Amma ABŞ çox böyük gücdür. Bu tablonu ABŞ-ın qarşısına qoymaq, çıxartmaq nə qədər düzgündür? “Üst ağıl” faktoru varsa da…\n– Amma hörmətli prezidentimiz bu tablonu bir araya gətirərək, onu ABŞ-ın qarşısına qoymayıb. Bu tablo bir araya gəldikdən sonra prezidentimiz bizim toplumumuzun hisslərinə də istinad edir. Səbəb-nəticə əlaqələrini yaxşı anlamaq lazımdır. Bəlkə yenə bir az həddimi aşacağam; siyasi elmləri oxumuşam və siyasi elmlər nəzərindən bir şeyi deyim… Hər halda hörmətli prezidentimizin bizim toplumumuzun nəbzini tutmaq baxımından inanılmaz bir bacarığının olduğu faktdır.\n– Təbii. Bunu biz də qəbul edirik. Olmasa, belə nəticələr ala bilməz, milləti vahid orqanizm halına gətirə bilməzdi…\n– Burdakı mövzu da odur. Bəli, bizim prezidentimiz çox güclü bir liderdir, toplumumuza istiqamət verə bilir. Amma o gecə küçədə sərgilənən davranış, “Yeniqapı”da ortaya çıxan tablo var… “Yeniqapı” bitənə qədər hamımız maraqlanırdıq, Türkiyədə də müzakirə olunurdu ki, CHP və MHP liderləri gələcək, ya gəlməyəcək? Baxın, hamısı gəldi…\n– 15 iyul olayları və sonrası yalnız Türkiyənin yox, onun xaricində yaşayanların da gözlərini açdı. Həm də Ərdoğanı düzgün tanımaq baxımından…Biz zaman-zaman onunla bağlı çox yazılar yazdıq, tənqid etdik, hətta bəzən qısqandıq da ki, niyə bu qədər çox ərəbçidir, Fələstini Qarabağdan öndə tutur… Mən Türkiyə vətəndaşı olsaydım, bundan sonrakı seçkidə ona səs verərəm. Amma ötən il bu zaman ona səs verməzdim…\nBu dəfə cənab səfir İsmayıl Alper sual edir:\n– Niyə səs verərdiniz?\n– Rəcəb Tayyib Ərdoğan və onun tətbiq etdiyi model olmasaydı, Türkiyə o gecədən çıxa bilməzdi.\n– Vaşinqtonun oxuması lazım olan gerçək budur.\n– Vaşinqton da, mən də hər şeyi düzgün oxuyuruq. Sadəcə, mən türk olduğum üçün qənaət və ifadəm başqadır. Olsun ki, Vaşinqton belə durumdan rahatsız olur, amma mən yox…\n– Amma yuxarıdakı sualınıza qayıdıram, Vaşinqtonun oxuması lazım olan reallıq budur. Qarşıda sadəcə, prezidentimizin tələbi yoxdur. Bəli, siz o zaman bunu soruşa bilərsiniz: Amerika Türkiyənin bütün toplumunun gözləntilərinə yenə də laqeyd qala bilər? Bu, yanlış bir mövqe olar. Vəziyyətin o nöqtəyə gəlməyəcəyinə ümid edirəm.\n– Sizin düşüncənizə görə, Fətulla Gülən Türkiyəyə təhvil verilərsə, ölüm cəzasınamı məhkum ediləcək? Tələblər var ki, ölüm hökmü bərpa olunsun, ictimai rəy bunu istəyir.\n– Təbii ki, bu məsələ ilə bağlı hüquqi müstəvidə müzakirələr gedir. Türkiyədə ölüm cəzası yoxdur, illər öncə bunu ləğv etdik. Ancaq son hadisələr nəticəsində küçələrdən xalqımızın ciddi çağırışları oldu. Hörmətli prezidentimizin və baş nazirimizin zaman-zaman bununla bağlı dedikləri oldu. Xüsusilə prezidentimiz “burada demokratiya var, xalq bir tələbi səsləndirir, parlament müzakirə edəcək, xalqın tələbini uyğun sayıb qərar verərsə, mən bunu dəstəkləyəcəm”, – dedi. Məsələnin digər tərəfi isə budur: qanun geriyə tətbiq ediləcəkmi? Təbii ki, burada fərqli şərhlər var, geriyə tətbiq olunmayacağından bəhs edilir. Yəni Türkiyə yenidən ölüm cəzasını tətbiq etməyi uyğun saydığını bəyanlasa, qanunlarında dəyişikliklər etsə, qərar o tarixdən etibarən keçərli olacaq. Bununla bağlı hüquqi dartışmalar gedir.\n– Azərbaycanla bağlı bir sualım var, FETÖ terror təşkilatından danışılır və bu, Türkiyədə hər kəs tərəfindən qəbul olunub. Sanki kim öz çıxışında o ifadəni daha çox söyləyəcək deyə, bir yarışma da var. Amma bunun bir hüquqi prosedura da var. Məsələn, müttəfiq, dost ölkələrə, dost olmayan dövlətlərə bir təklif, ya istək gedəcəkmi ki, “FETÖ”-nu terror təşkilatı kimi tanıyın? Bunun nümunəsi artıq bir neçə ölkədə var.\n– Bəzi ölkələrin və təşkilatların özlərinə görə fərqli qaydaları var. Bəzilərinin də terror təşkilatları siyahısı olur. Avropa Birliyi və ABŞ-ın da var. Amma bütün ölkələrdə belə bir siyahı yoxdur. Türkiyədə də terror təşkilatları siyahısı deyilən belə bir siyahımız yoxdur. Amma terror təşkilatları olduğunu bildiyimiz, dolayısı ilə barəsində tədbirlər gördüyümüz təşkilatlar var. Azərbaycan və başqa ölkələrlə bağlı da eyni sözləri deyə bilərəm. “FETÖ”-nun bir terror təşkilatı olduğuna dair bizim ən kiçik bir şübhəmiz də yoxdur.\n– Türkiyənin terror siyahısına düşəcəkmi və Türkiyə bunu istəyəcəkmi? PKK var axı…\n– Belə bir siyahımız yoxdur. Amma dövlət olaraq fəaliyyətləri və davranışları, terrora verdiyi dəstək səbəbilə barəsində tədbirlər gördüyümüz təşkilatlar var – PKK, DAEŞ, FETÖ. Türkiyə açıq şəkildə bu, terror təşkilatıdır, deyə, bağırır. Bununla bağlı siyahı tutması önəmli deyil, nə etdiyi önəmlidir. Nə etmək lazımdır? Birincisi: əgər bunun Türkiyəyə zərər verən fəaliyyəti varsa – maliyyə məsələsi də daxil olmaqla – tədbir görülməsini gözlərik. Tədbir görülmədiyi halda da uyğun kanallarla tədbir görülməsini istədiyimizi söyləyərik. İkincisi: Türkiyədəki təcrübə çox önəmlidir. Başımıza gələn fəlakətin bunların yerləşdiyi hər yerdə təkrarlana biləcəyini biz hər kəsə anladırıq.\n– Cənab səfir, Azərbaycanla bağlı bir sualım da var. Yormamışıq sizi?\n– Yox, yormamısınız. Amma üzünüzdə bir gülümsəmə var, yəqin zor (çətin) bir sual gəlir (Gülüşmə).\n– Yox, çətin olmayacaq…Terror hərəkəti və çevriliş cəhdi Türkiyədə bir neçə televiziya, media quruluşunun qapanmasına səbəb oldu. FETÖ terror təşkilatına bağlı media quruluşları qapadıldı. Amma bunun Azərbaycana da təsiri oldu. Həmin gecə sizi də canlı yayıma çıxarmış ANS televiziyası qapadıldı. Fətullah Gülənin müsahibəsini yayma təşəbbüsü səbəbindən Azərbaycan dövləti onu qapatdı. Bu məsələ ilə bağlı sizdə bir düşüncə varmı? Bunu necə qiymətləndirirsiniz? Hələ ANS televiziyasının qapadılması ilə bağlı Türkiyə dövləti və Bakıdakı səfirlik dəyərləndirmə verməyib. Özü də bu televiziya həm Türk xalqından, həm də Azərbaycan xalqından bu təşəbbüslə bağlı üzr də diləyib. Bu məsələyə münasibətiniz necədir?\n– Bizim mövqeyimiz budur: terror təşkilatı olaraq gördüyümüz “FETÖ”nun, onun başındakı xain Fətullah Gülənin, xüsusilə Türkiyədəki bu uğursuz çevriliş cəhdindən sonra aparacağı təbliğatın da terror fəaliyyətinin dəstəklənməsindən və onun propoqandasının aparılmasından başqa bir şey olmadığına dair qəti fikrimiz var. Dolayısı ilə onun (Fətulla Gülənin-E.P.) sözlü də olsa, ortaya çıxaraq aparacağı təbliğata heç bir yerdə izn verilməməsini istəyirik. Bu, ifadə azadlığı deyil, başqa məsələdir. Çünki Türkiyədə yaşanan böyük hadisəni, özünün məsuliyyət daşıdığı bu xain cəhdi çox fərqli bir şəkildə təsvir etməyə çalışacağı bəllidir, bəzi fəaliyyətləri ilə bunu etməyə də çalışdı. F. Gülənin təbliğatının yayınlanmaması, buna fürsət verilməməsi fikrimizcə, çox yerində olan bir qərardır.\n– Amma önlənmə çox da sərt olmadımı? Çünki müsahibəni götürən jurnalist Qənirə Ataşova əslində bir Ərdoğançı çıxdı, hətta Amerikada mitinqlərin önündə olub, çevrilişə etiraz bildirib. Bu mənada insanların sualı var, fürsət düşmüşkən sizə yönəldirik…(musavat.com)\nÖncəki Bakıda 3 yaşayış məntəqəsini birləşdirən yol təmir olunur\nNövbəti 100 məmur həbs edildi – İstanbulda əməliyyat


Fransa səfiri: "Azərbaycan və Ermənistan prezidentlərinin növbəti görüşü gözlənilir"\n“Sankt Peterburqda keçirilmiş dünənki görüş formatında Dağlıq Qarabağla bağlı digər görüşün də keçirilməsi gözlənilir”.\nAPA-nın “news.am” saytına istinadən verdiyi xəbərə görə, bu barədə Fransanın Ermənistandakı səfiri keçirdiyi mətbuat konfransı zamanı bildirib.\nOxşar görüşlərin Fransa tərəfinin təşəbbüsü ilə keçirilməsinin mümkünlüyü ilə bağlı suala cavabında isə səfir “niyə də yox” cavabını verib.\n“Hazırda əlavə edə bilərəm ki, Sankt-Peterbuqrda keçirilmiş görüş formatında digər görüşlərin keçrilməsi gözlənilir. Fransaya gəlincə, biz həmişə Dağlıq Qarabağla bağlı Fransada görüşün keçirilməsinə hazırlığımızı və istəyimizi ifadə etmişik”, - deyə səfir qeyd edib.


Qafqaz – Nardaran məhbusundan xəbər var\nSep 06, 2020 admin Arxiv, Islam, Nardaran, Sosial, Xəbər lenti, Xəbərlər 0\nRakurs.tv xəbər verir ki, bu barədə Cahad Babakişizadənin yaxınları məlumat veriblər.\nMəlumatda vurğulanır ki, bir neçə gündür ki, Qobustan həbsxanasında müəsisənin rəhbərliyinin sərt davranışları, qanunsuz rəftarı səbəbindən aclıq aksiyası keçirən, ardınca isə cərimə kamerasına salındığı üçün ağzını tikən, Nardaran hadisələri zamanı həbs olunan Cahad Babakişizadə hal hazırda Pentensiar xidmətin müalicə mərkəzindədir.\nİki gündür ki, (3 Sentyabrdan) müəsisəyə köçürülən Babakişizadənin səhhətində xüsusi bir narahatlıq yoxdur. Özünün bildirdiyinə görə yaranan narazılıqlar qismən də olsa öz həllini tapıb və tam olaraq həll olacağına da ümid edir.\nXatırladaq ki, 26 Avqust tarixində Cahad Babakişizadə həbsxana rəisi Aftandil Ağayevin qanunsuz hərəkətlərinə etiraz olaraq aclıq etmiş, ardınca isə cərimə kamerasına salındığı üçün ağzını tikmişdi.\nAzərbaycanın Rusiyadakı səfirliyi “Nezavisimaya qazeta”da Azərbaycan əleyhinə yayılan məqalə ilə bağlı məlumat yayıb Afrikada Hosseini matəmi merasimi / Film


Baş stomatoloqdan yerə tüpürənlərə MÜRACİƏT\n10:02 5 may 2021\nAzərbaycanın baş stomatoloqu Nazim Pənahov\n"Hazırda COVID-19-a qarşı peyvəndin vurdurulub-vurdurulmamasına dair cəmiyyətdə çoxlu müzakirələr aparılır. Bəziləri vaksinin tərkibinin bəlli olmadığını əsas gətirərək peyvəndləmədən imtina edirlər. Lakin maraqlısı odur ki, insanlar çox vaxt tərkibi bəlli olmayan dərmanları asanlıqla vurdursalar da, nədənsə bu təhlükəli virusdan qorunmaq istəmirlər".\nLent.az məlumat verir ki, bu haqda Azərbaycanın baş stomatoloqu, ATU-nun ortopedik stomatologiya kafedrasının müdiri professor Nazim Pənahov açıqlamasında bildirib. N.Pənahov qeyd edib ki, hər kəs dəfələrlə stomatoloji müalicə üçün həkimlərə üz tutub:\n“Müraciət etdiyiniz klinikada ağız boşluğunda aparılan istənilən müdaxilə (məsələn, plomblama, dişin pulpasının çıxarılması, yaxud dişin özünün çəkilməsi, diş əti xəstəliklərinin müalicəsi, dental implantasiya, müxtəlif protezlərin hazırlanması və s.) zamanı həkim-stomatoloqunuz çox hallarda müxtəlif tərkibli medikamentoz vasitələri ya inyeksiya şəklində ağızda selikli qişanın altına, ya məhlul şəklində birbaşa dişin pulpası çıxarılan nahiyəyə, yaxud dişin plomblanması zamanı onun üzərinə, dental implantasiya zamanı əng və çənə sümüyünə tətbiq edir. Təbii ki, tətbiq edilən medikamentoz preparatların kimyəvi tərkibi, onun hansı üsulla hazırlanması, niyə məhz müalicənin bu və ya digər mərhələsində sizdə istifadə olunması, inanın ki, sizi heç maraqlandırmır. Bu preparatların sizin hazırki vəziyyətinizə təsiri və gələcək həyatınızda nə kimi iz qoya biləcəyini heç düşünmürsünüz, çünki gəldiyiniz klinikada çalışan həkimin tibbi savadına və peşəkarlığına inanaraq ona müraciət etmisiniz. Lakin sizin məhz bu COVID-19 qlobal bəlasından qorunmanız üçün, dövlətin ayırdığı külli miqdarda valyutanın xərclənməsi hesabına, min bir əziyyətlə indiki vaxtda respublikamıza gətirilməsi təmin edilən bu vaksinə gəldikdə isə hamı özünü həkim, epidemioloq, əczaçı, mikrobioloq, yaxud kimyaçı kimi aparır. Əksəriyyət Google-dan ə əldə etdiyi məhdud və tibbi əsası olmayan məlumatlara əsaslanaraq, bir-birlərinə vurdurmamaq barədə ciddi tövsiyələr verir”.\nBu cür davranışı təzadlı sayan baş stomatoloq Nazim Pənahov xatırladır ki, əksər uşaqlara həyatının elə ilk günlərindən Ümumdünya Səhiyyə Təşkilatının tövsiyələrinə müvafiq surətdə, mövcud olan sxem və təqvim üzrə, COVID-19-dan dəfələrlə qorxulu olan infeksiyalardan qorunmaq üçün müəyyən ardıcıllıqla peyvəndlər vurulur:\n“Bunun bəhrəsini də biz həyatımız boyunca həmin xəstəliklərə yoluxmamaqda görürük. Yaxud, peşəmizlə əlaqədar olan bəzi infeksiyalar, məsələn, B hepatitinə qarşı əhali arasında kütləvi surətdə peyvəndləmə aparılmasa da, əksər stomatoloqlar könüllü surətdə bu peyvəndi, belə deyək, öz vəsaiti hesabına vurdurur, sonra revaksinasiya olunurlar və artıq belə xəstələr ilə təmas zamanı özlərini və yaxın çevrəsini yoluxmaqdan sığortalayırlar.\nHəkim-stomatoloq indiki pandemiya dönəmində ətrafdakılardan utanıb-çəkinmədən yerə tüpürən vətəndaşlara da müraciət edib. Qeyd edib ki, koronavirus bəlasından qurtulmağın yeganə yolu, vaksinasiya, tibbi maska, sosial məsafə və fərdi gigiyena qaydalarına ciddi riayət etməkdən keçir:\n“Təəssüf ki, bəzi vətəndaşlarımızda ətraf üçün iyrənc gələn, lakin indiki zamanda çox qorxulu olan bir pis adət də vardır. Bu da öskürən zaman ağız boşluğuna düşən bəlğəmi ətrafdakılardan utanıb-iyrənmədən birbaşa yol getdiyi zaman küçəyə tüpürməsidir. Tüpürcəyin tərkibindəki külli miqdarda patogen mikroorqanizmlərin və virusların bizim küləkli şəhərimizdə hava vasitəsilə, eləcə də həmin ərazidən keçən və ayağının altına diqqət verməyən uşaq ya böyük əhalinin ayaqqabılarına bulaşaraq evinə və ya işlədiyi müəssisəyə gətirilməsi, infeksiyanın yayılması üçün gözəl zəmin yaradır”.\nBu xəstəliyi olanlara XƏBƏRDARLIQ: Havanın kəskin dəyişməsi...\n5 may 2021 , 14:11\nCOVID-19 xəstələri necə qidalanmalıdır?- BUNLARI YEMƏYİN\n5 may 2021 , 12:02\n5 may 2021 , 09:24\nŞİRİN YUXU İSTƏYİRSİNİZSƏ, yatmazdan 3 saat əvvəl bunları etməyin!\n4 may 2021 , 23:28\n4 may 2021 , 19:12\nÜrək-damar xəstəliyi və COVID-19 - Baş kardioloqla MÜSAHİBƏ\n4 may 2021 , 12:02\nYumurta yemək niyə vacibdir? - Koronavirusu...\n4 may 2021 , 09:29\nYaxşı qaçmaq istəyirsinizsə, bunları edin: 10 İDMAN HƏRƏKƏTİ\n4 may 2021 , 07:14


Azərbaycan nefti yaxın vaxtda 80 dollar/barelə qədər yüksələ bilər - PROQNOZ - Report.az\nAzərbaycan nefti yaxın vaxtda 80 dollar/barelə qədər yüksələ bilər - PROQNOZ Azərbaycan nefti yaxın vaxtda 80 dollar/barelə qədər yüksələ bilər - PROQNOZ 2 May, 2015 14:50 Bakı. 2 may. REPORT.AZ/ ABŞ-ın Energetika İnformasiyaları Agentliyi (EİA) ölkənin ən nəhəng neft ehtiyatları rezervuarı olan Kuşinqdə noyabr ayından bu tərəfə ilk dəfə olaraq azalma qeydə alındığını açıqlayıb. Ötən həftə ərzində ehtiyatlar 514 min barel azalaraq 61,7 mln. barelə enib. Daha öncə təhlilçilər rezervuarların bir müddət sonra neft ehtiyatları ilə dolacağını və neft saxlamağa yerin olmayacağını proqnozlaşdırırdılar. Bununla da neftin qiyməti minimum səviyyələrə ensə də, bu gün proqnozların özünü doğrultmadığı və bir qədər şişirdilmiş olduğu məlum olub. Nəticədə neftin qiyməti minimum səviyyədən 45% artaraq 66 dollara çatıb. Təhlilçilər neft bazarında tələb və təklif arasında balansın düzəlməyə başladığını bildiriblər. ABŞ neftayırma zavodları tərəfindən orta günlük xam neft istehlakı da 105 min barel artaraq 16,1 mln.barelə çatıb. Tələbin artması əsasən mövsümi faktorlarla izah olunur."Report" agentliyinin analitik qrupu hesab edir ki, qısa müddət ərzində Yəmən və Səudiyyə Ərəbistanı arasında münaqişə və may ayından etibarən ABŞ-da neft hasilatının azalması ehtimalı neftin qiymətinin azalmasına imkan verməyəcək. Belə ki, may ayının sonuna və iyunun əvvəllərinə qədər neftin barelinin 75 dollara satılacağı proqnozlaşdırılır. Azərbaycanın ixrac etdiyi Azəri Light markalı neftin qiyməti isə 80 dollar/barelə qədər yüksələ bilər.Qeyd edək ki, iyul ayının 1-nə qədər İranla "altılıq" ölkələrinin nüvə danışıqları bitməlidir. Müsbət bir nəticə əldə edilərsə, neftin qiyməti yenidən 50-60 dollar/barel aralığına düşə bilər. İraqdan gələn son məlumatlara görə isə aprel ayında neft ixracı artaraq gündəlik 3 077 mln. barelə çatıb (mart ayında ixrac gündə 2 980 mln. barel təşkil edib). Nəticədə, neftin qiyməti uzunmüddətli perspektivdə azalma tendensiyasını qoruyacağı gözlənilir. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Ürəyim quş kimi çırpınır, sanki çıxıb qaçacaq – Ürəyi sürətlə döyündürən qeyri-adi səbəblər – Hekim.pro Profiseonal Həkimlər\nHome / Kişi / Ürəyim quş kimi çırpınır, sanki çıxıb qaçacaq – Ürəyi sürətlə döyündürən qeyri-adi səbəblər\nÜrəyim quş kimi çırpınır, sanki çıxıb qaçacaq – Ürəyi sürətlə döyündürən qeyri-adi səbəblər\n20.08.2018 Kişi, Qadın, Xəbərlər, Xəstəliklər 153 Views\nSon zamanlar insanlar arasında ” ürəyim quş kimi çırpınır, elə bu dəqiqə yerindən çıxacaq” kimi sözlərlə xarakterizə olunan ürək çırpınmaları, sürətli döyünməsi şikayətləri çoxalıb.\nÜrəyi çırpınan insana elə gəlir ki, döş qəfəsi sıxılır, ürək boğaza kimi gəlib. Əgər bu hal insan avtobusun ardıyca qaçıbsa, bərk qorxubsa, ya hardasa havasız yerdə qalıbsa, bu hal normaldır. Yox əgər dayandığı yerdə ürəyi çırpınırsa, o zaman bu vəziyyətin səbəbini araşdırmaq lazımdır.\nMedicina.az bu halları yaradan bəzi səbəbləri təqdim edir:\n1.Qidalanma və rejim ürəyi çırpındırır\nBir çox qidalar, yeməklər, içkilər ürək döyünməsini artırır. Tibbdə həkimlər buna taxikardiya deyir. Ona görə yeməklərinizi, qida rejiminizi ciddi araşdırın.Elə adamlar var ki, sarımsaq, şoraba, hisə verilmiş məhsullar, pendir- yəni adrenalin artıran qidalar yedikdən sonra ürəyi döyünür.\n2.Alkoqol, energetik içki\nÜrəyi çırpındıran ən birinci səbəbdir. Alkoqol aritmiyanın başlamasına da təkan verir.\nKofein adenozini blok edir, adenozin ürək ritmini yavaşıdır. Kofein təkcə qəhvədə olmur, digər içkilərdə, çayda, şokoladda, energetik içkilərdə də var. Şokoladda isə kofeinlə yanaşı, teobromin də vardır ki, bu maddə də ürək sıxılmalarını artırır.\nHəm qida allergiyaları, həm dərman allergiyaları, həm də bəzi maddələrə həssaslıq qısa zaman kəsiyində ürək döyüntülərinə təsir edə bilər.\nMədəsi, qarnı ” partlayana” kimi yemək, toxluq, əsas da qonaqlıq, toydan sonra yaşlı insanlarda ürək döyüntüləri artır. Həzm prosesi getdikdən sonra bu hal aradan qalxır. Kök, piylənmədən əziyyət çəkən insanlarda da ürək döyüntüsü, hətta taxikardiya çox rast gəlinir.\nHər hansı narahatlıq, bir hadisəyə, adama görə həyəcan, xoşagəlməz xatirə, təşviş pozuntusu ürəyi də relsdən çıxarır.\n7.Dərman preparatlarının qəbulu\nÇox dərmanların təlimatında əks təsir kimi ürək ritmi dəyişiklikləri göstərilir.\n-Bronxit, astma dərmanları\nBitkilərdən jenşen, portağal, boyarışnık, valerian da ürək ritmini dəyişə bilir.\nƏn təhlükəli taxikardiyalardan biridir. Bəzən arada bir tutur, bəzənsə hər gün baş verir. İnsan yuxuda, fiziki olaraq ürəyin bərk döyündüyünü hiss edir, ürəyin səsini eşidir, qorxur, sinədə, başda ağrılar hiss edir. Əgər bu anda qəfildən oyansa, huşunu itirmək həddinə belə çata bilər. Yaxşı olar ki, bu zaman gözlərini açmadan, yerində uzansın, sakitləşməyi gözləsin. Yuxuda taxikardiya – ciddi siqnaldır, artıq həkimə getmək vaxtıdır. Səbəbləri çoxdur: mədə-bağırsaqdan tutmuş qalxanvari vəzə kimi.\nƏgər ürək döyüntüləriniz hər gün artırsa, yuxarıdakı səbəblərdən asılı deyilsə, o zaman kardioloqa gedib, bir çox sistemləri yoxlatmaq lazımdır.\nÜrək ritmini sakit və hərəkətli halda təyin etmək, ölçmək, kardioloji müayinə və müalicə üçün Bioloji təbabət klinikasına müraciət edə bilərsiz\nPrevious Bədəndəki xalları götürmək olarmı?\nNext Vaxtından tez qocalmanın əsas səbəbi budur


Anası: Polis Zəka Mirağayevi ruhi-əsəb dispanserinə göndərib - Meydan.TV\nBaşlıq: Zəka Mirağayev\nAnası: Polis Zəka Mirağayevi ruhi-əsəb dispanserinə göndərib\n“Oğlumun saxlanılmasının səbəbi onun Qəbələ rayonundan deputatlığa namizədliyini irəli sürməsidir”\nBakı Dövlət Universitetinin İlahiyyat fakültəsinin tələbəsi olmuş Zəka Mirağayev dekabrın 25-də Qəbələ rayonunda həbs olunaraq Maştağa qəsəbəsində yerləşən 1 saylı ruhi-əsəb dispanserə gətirilib.\nMəlumatı Meydan TV-yə Zəka Mirağayevin anası Həlimə Mirağayeva verib.\nAnası Zəka Mirağayevin saxlanılmasının səbəbini onun Qəbələ rayonundan deputatlığa namizədliyini irəli sürməsi ilə əlaqələndirir.\nHəlimə Mirağayeva bildirib ki, iki gün əvvəl polis Cavidan Musayev onu Vəndam kəndindəki “Vedrə bazarı”nda alver edərkən saxlayıb:\n“Mən bazarda alver edirəm, səhər bazara getdim, bir az keçəndən sonra yerli sahə polisi Cavidan Musayev gəlib dedi ki, rayon polisinə gedəcəyik, səbəbini soruşsam da, “orda bilərsən” söylədi. İdarəyə yaxınlaşanda sahə polisinin kiməsə telefonda “oğlu da Qəbələdədir, onu tapaq, bunu buraxaq” dediyini eşitdim. Mən rəis Nadir Məmmədovun kabinetinə girəndə, o, üstümə qışqırdı ki, niyə bazarda mübahisə edirsən. Belə şey olmadığını söyləsəm də, o, yenə üstümə qışdırır, rabitəsiz danışırdı. Elə bu zaman oğlum Zəka Mirağayevin dəhlizdən səsini eşitdim, o, anasının hansı qanuna görə idarəyə gətirildiyini soruşur və göndərişi tələb edirdi. Amma ona sərt cavab verdiklərindən rəisin kabinetinə girdi, doğrusu, oğlum əsəblərinə sahib ola bilmədi, onu qınamıram, mənə demişdi ki, polis nə vaxt çağırsa, göndəriş tələb et, olmasa, getmə. Oğlumun belə qəzəbli etirazından sonra onu tutub məhkəməyə gətirib 10 sutka cəza verdilər. Məhkəmə qərarından 2 gün sonra eşitdim ki, Zəkanı 1 saylı ruhi-əsəb dispanserinə aparıblar. Gəldim Bakıya, burda həkim dedi ki, xəbəriniz var, oğlunuzu dəlixanaya gətiriblər. Həkim oğlumun psixi problemi olmadığını da söylədi və onu burda saxlanılmasına ehtiyac görmədi. Amma Qəbələ polisinin təzyiqi ilə Zəkanı dispanserdə saxlayırlar”.\nHəlimə Mirağayeva Qəbələ Polis İdarəsində məcburi şəkildə oğluna qarşı ərizə yazdırdıqlarını dedi.\nDİN Mətbuat Xidmətinin rəisi, polis polkovniki Ehsan Zahidov Zəka Mirağayev haqqında məhkəmənin hökmü olduğundan əlavə şərhə ehtiyac görmədi. Ancaq Ehsan Zahidov bildirdi ki, Qəbələ polisi ilə əlaqə saxlayıb araşdıracaq:\n“Bununla belə Zəka Mirağayev polisə qarşı müqavimət göstəribsə, deməli, psixi problemi var”.\n2017-ci ildə Bakı Dövlət Universitetinin İlahiyyat fakültəsinin dekan müavini Nigar İsmayılzadə fakültənin tələbəsi Zəka Mirağayevin CM-nin 147.2 (ağır cinayətdə ittiham etməklə böhtan atma) maddəsi ilə cəzalandırılmasını istəyib.\nSəbəb İlahiyyat fakültəsinin dördüncü kurs tələbəsi Z. Mirağayevin müsahibəsində dekan müavinin rüşvət almaqda ittiham etməsidir.\nN.İsmayılzadə Azərbaycanın Yaponiyadakı səfiri Gürsəl İsmayılzadənin bacısıdır.\nYasamal Rayon Məhkəməsinin 2017-ci il noyabrın 8-də çıxardığı qərara əsasən, böhtan atma maddəsi ilə Z.Mirağayev 1 il islah işləri cəzasına məhkum edilib. Eyni zamanda, onun aylıq gəlirinin 15 faizi də tutulub.\nqısa linklər: http://mtv.re/nn7u16


ABŞ Koalisiyası Suriya mövqelərinə zərbələr endirib\nABŞ Koalisiyası Suriya mövqelərinə zərbələr endirib\nABŞ başda olmaqla koalisiya qüvvələri Deyr əz-Zorda Suriya ordusunun mövqelərinə hava zərbələri endiriblər. FaktXeber.com-un məlumatına görə, bu barədə SANA hərbi mənbələrə istinadla xəbər verib.\n«Əl-Bukemal və Xmeymim arasında hərbi mövqelərimiz koalisiya qüvvələrinin təyyarələri tərəfindən hücuma məruz qalıb. Bu terroristlərin konsentrasiyası zamanı baş verib», - deyə agentliyin mühasibi bildirib.\nBundan əvvəl Livanın «Hizbullah» hərəkatı bəyan etmişdi ki, koalisiyanın təyyarələri Suriya ordusunun T-2 neft stansiyası ərazində 2 mövqeyinə zərbələr endirib.\nÇərşənbə günü Suriyanın xarici işlər nazirinin müavini RİA Novosti-yə bildirmişdi ki, ABŞ başda olmaqla koalisiya qüvvələri neft quyularını bombardman etmək niyyətindədir. Səbəb kimi isə koalisiyanın rəsmi Dəməşqin bu quyulardan istifadə etməsinin qarşısını almağı göstərmişdi.\nOnun sözlərinə görə, bir sıra yataqlar müxtəlif qruplaşmalar, o cümlədən Demokratik Suriya Ordusunun nəzarətindədir.\n2014-cü ilin avqustundan etibarən ABŞ və müttəfiqləri Suriya və İraqda İŞİD-ə qarşı əməliyyat keçirir. Lakin Suriyada əməliyyatlar rəsmi hökumətin izni olmadan həyata keçirilir. ABŞ başda olmaqla koalisiya qüvvələri mütəmadi olaraq aviazərbələr edirlər, nəticədə mülki vətəndaşlar həlak olur. Koalisiyanın özündə etiraf edirlər ki, Suriya və İraqda bir neçə il ərzində keçirilən aviazərbələrdə azı 900 dinc sakin həlak olub.\n07-03-2019 12:08 Deyr əz-Zordan qaçmağa çalışan İŞİD-in 400 üzvü ələ keçib- VİDEO


“Meydan TV”ni Parisdə erməni lobbisi maliyyələşdirir -\n“Məlum açıqlama sübut edir ki, “Meydan TV” qrant hesabına fəaliyyət göstərir”\nSosiallaşmaq normaldır, dünyanın hər yerində siyasi partiyalar, ictimai təşkilatlar sosial şəbəkələr üzərindən öz təşkilatlarının təbliğini aparır, platformalarını elan edir, siyasi məsələlərlə bağlı konkret təklif və iradlarını ortaya qoyurlar. Ancaq Azərbaycanda müxalifətin radikal qanadı və onları əvəzləməyə çalışan yeni mühacir dəstələr hələ də 90-cı illərin təfəkküründə olduqları üçün sosial şəbəkələri çayxanalardakı söhbət meydanlarına çeviriblər. Söyüş ritorikası ilə danışanlardan tutmuş, dezinformasiya yayanlar, xaricdən qrant almaq üçün min cür oyundan çıxanlar ora toplaşıb.\nYeri gəlmişkən, son vaxtlar sosial şəbəkələrdə vətənpərvərlikdən, demokratiya, ədalət və şəffaflıqdan dəm vuranlar, nədənsə, özlərinin xaricdən aldıqları qrantların hesabatını vermirlər. Nəinki bunun hesabatını vermirlər, heç bunu etiraf belə etmək istəmirlər. Əslində, reallıq ondan ibarətdir ki, gecə-gündüz anti-Azərbaycan təbliğatı ilə məşğul olan internet televiziyaları xaricdən maliyyələşirlər. Məxsusən sözügedən televiziyaların maliyyələşdirilməsində Azərbaycana qarşı olan dairələr fəal iştirak edirlər. Onlardan biri də Parisdə fəaliyyət göstərən “Meydan TV”dir. Hansı ki, bu televiziya yarandığı gündən Azərbaycana yönəlik şər-böhtan kampaniyası aparmaqla məşğuldur.\nBu arada xaricdə yaşayan Emin Hüseynli etiraf edib ki, “Meydan TV” xarici qrantlar hesabına maliyyələşir. Onun sözlərinə görə, məhz “Meydan TV”nin bütün maliyyəsi qrant hesabınadır. Onun bu açıqlaması bir daha sübut edir ki, xaricdən yayımlanan onlayn və digər internet TV-lər qrantlar hesabına fəaliyyət göstərirlər. Nəzərə alsaq ki, ermənilər Fransada böyük imkanlara malikdirlər, bu o deməkdir ki, sözügedən televiziya məhz erməni lobbisinin maliyyəsi ilə fəaliyyət göstərir.\nAzər Həsrət: “Erməni lobbisi belə TV-lərə qrant ayrılmasında birbaşa və dolayı yollarla iştirak edir”\nSözügedən məsələ ilə bağlı fikirlərini “Bakı-Xəbər”lə bölüşən media eksperti Azər Həsrətin fikrincə, məlum açıqlama sübut edir ki, “Meydan TV” qrant hesabına fəaliyyət göstərir: “Bu adamların, ümumiyyətlə, fəaliyyəti anti-Azərbaycan xarakterlidir. Digər bir tərəfdən, onların bu fəaliyyətlərinin təşviq edilməsi üçün erməni lobbisi əlindən gələni edir. Erməni lobbisi belə TV-lərə qrant ayrılmasında birbaşa və dolayı yollarla iştirak edir. Anti-Azərbaycan kampaniyası apardıqlarına görə bu televiziyaya böyük həvəslə maliyyə ayırırlar. Zatən, bütün bunlar bizə məlum idi, amma Emin Hüseynlinin açıqlaması bunu açıq şəkildə sübut edir. Onu da nəzərə almaq lazımdır ki, xaricdə erməni diasporu Azərbaycan diasporundan daha əvvəl formalaşıb, oturuşub. Eyni zamanda, müxtəlif ölkələrdə, müxtəlif dövlət qurumlarında, eləcə də beynəlxalq QHT-lərdə ermənilər oturuşublar. Həmin ermənilər də Azərbaycana qarşı kim hansı fəaliyyət göstərmək istəsə, o adamları mütləq qeydə alır və sözügedən adamların lobbiçiliyini aparırlar. Bəzən bu bizə o qədər də bariz şəkildə görünmür. Yəni ilk baxışdan belə görünür ki, Azərbaycan əleyhinə fəaliyyət göstərənlər ermənilərlə əlaqəsi olmayanlardır. Ancaq dərindən araşdıranda bəlli olur ki, o cür dəstəyin verilməsi zamanı hansısa mərhələdə ermənilərin iştirakı var. Özünə azərbaycanlı deyib, bu cür dəstəyi alıb ölkəmizə qarşı fəaliyyət göstərən adamlar öz dövlətlərinə, xalqlarına nə qədər böyük zərbə vurduqlarının fərqində deyillər. Bunlar, faktiki olaraq, öz ruhunu şeytana satmış insanlardır. Bunlar üçün vətən, millət, dövlət anlayışı yoxdur. Çünki belələri ancaq öz şəxsi maraqlarını güdürlər. Belə maraqların təmin edilməsində hətta ermənilərdən açıq dəstək almaqdan çəkinmirlər”. (baki-xeber.com)


Xaliq Bahadır: “Milli Şura qısır qurum olmaqdan qurtula bilmir” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 30 May 2018, 18:34, Oxunma sayı: 2085\n2013-cü ilin prezident seçkiləri öncəsi xarici qüvvələrin layihəsi əsasında yaradılan və kinorejissor Rüstəm İbrahimbəyovun rəhbərliyi altında Azərbaycan cəmiyyətinə sırınan Milli Şura özünü doğrulda bilmədi. Xalqımız nəinki bu təşkilata, eləcə də ikili vətəndaşlığı olan, ermənipərəstliyi ilə tanınan və sözügedən qurumun sədri təyin olunan R.İbrahimbəyova etimad göstərmədi. Beləliklə də, özlərini "demokratik qüvvələr” adlandıranların Milli Şurası ölü doğulmuş uşağı xatırlatdı. Lakin radikal müxalifət, xüsusən də AXCP sədri Əli Kərimli və ətrafındakılar bu "ölünü” diriltmək üçün dönük professor, sabiq deputat Cəmil Həsənlini əvvəlcə quruma sədr, ardınca isə özlərinin prezidentliyə vahid namizədi elan etdilər. Amma bu çaba da bir fayda vermədi. Milli Şura Azərbaycan cəmiyyətində, ölkənin ictimai-siyasi həyatında oturuşa bilmədi, Ə.Kərimlinin iradəsinə tabe olan oyuncaq bir quruma çevrildi. Ona görə də zaman-zaman burada narazılıqlar baş qaldırdı, parçalanmalar, qopmalar, istefalar oldu.\nHal-hazırda sözügedən qurumda narazılıq pik həddədir. Buna bir səbəb də özlərini "demokrat” adlandıranların Milli Şuranı diktatorsayağı idarə etməsidir. Belə ki, Milli Şura sədri C.Həsənli Ə.Kərimlinin icazəsi olmadan heç bir müstəqil qərar qəbul edə, hətta üzvlərin hər hansı təşəbbüsünü dəstəkləyə, fikirlərini dinləyə bilmir. AXCP sədrinin iradəsinə zidd davranışlar, onun fikrinə qarşı əks mövqe qoyanlar isə, ümumiyyətlə qəbul edilmir, "persona non qrata” elan olunurlar. Bunun ardınca həmin adamların "qara günləri” başlayır. Ə.Kərimlinin troll dəstəsi belə adamları sosial şəbəkələrdə müzakirə mövzusuna çevirir, onlara satqın, xəyanətkar damğası vurur, ünvanlarına təhqirlər səsləndirir, ömürlərinin böyük hissəsini müxalifətçiliyə həsr etmiş şəxsləri mənəvi terrora məruz qoyur.\nBelə "qayda-qanunlar”la idarə olunan Milli Şurada son günlər yenidən gərginlik yaşanmaqdadır. Bunu həmin qurumun üzvü olan şəxslərin sosial şəbəkədə paylaşdıqları statuslar, təşkilatla bağlı söylədikləri fikirlər bir daha nümayiş etdirir. Misal üçün, Milli Şuranın Əlaqələndirmə Mərkəzinin üzvü, baş prokurorun sabiq birinci müavini, keçmiş millət vəkili, Sosial Ədalət Partiyasının sədri Mətləb Mütəllimli mayın 27-də "Facebook” üzərindən C.Həsənliyə və kütləvi informasiya vasitələrinə müraciət edib. M.Mütəllimli ilə yanaşı, sabiq müdafiə naziri Rəhim Qazıyev, Ramiz Tağıyev və Sərdar Əlibəylinin də imza atdığı müraciətdə qeyd olunub ki, onların görüş üçün 8 may 2018-ci il tarixdə C.Həsənliyə ünvanladıqları müraciət diqqətdən kənarda qalıb. Ona görə də M.Mütəllimli və dostları C.Həsənli ilə görüşdə bölüşmək istədikləri fikirləri sosial media və KİV vasitəsi ilə ictimailəşdirmək məcburiyyətində qalıblar. Müraciətdə qeyd olunub ki, Milli Şura hazırda qapalı bir quruma çevrilib və ünvanına deyilən haqlı tənqidlərə dözümsüz yanaşır. C.Həsənlinin fəaliyyətsizliyini açıq-aşkar diqqətə çatdıran müraciət müəllifləri daha sonra bildiriblər ki, Şura hələ də köhnə metodlarla işləməkdə davam edir, yeni ideyalar, demokratiyanın müdafiəsi üçün daha təsirli vasitələr axtarmır, digər təşkilatlarla, o cümlədən Müsavat Partiyası, KXCP və Real-la, həmçinin sayılıb-seçilən ziyalılarla birgə işləmək üçün imkanlardan istifadə edilmir. Müraciət müəlliflərinin qənaətincə, Milli Şurada bəzi şəxslər o qədər özünə vurğundurlar ki, əks fikirləri yaxına buraxmaq istəmir, belə fikirləri süngü ilə qarşılayırlar. Onlar buna misal kimi Ə.Kərimlinin adını çəkiblər və bildiriblər ki, AXCP sədrində özünəvurğunluq daha çox müşahidə olunur. M.Mütəllimlinin yazdığına görə, AXCP sədrinin hərəkətlərindən, davranışlarından belə təsəvvür yaranır ki, Milli Şura üzvlərindən başqa kənarda olan insanların hamısı satqındır, agentdir, yaramazdır, xəyanətkardır.\nTəbii ki, bu müraciət Milli Şura daxilində yaşanan fikir ayrılıqlarını, qarşıdurmanı növbəti dəfə gün işığına çıxarır. Müraciətin altındakı şərhlərdə isə narazılıq özünü daha qabarıq şəkildə büruzə verib. Misal üçün, AXCP Rəyasət Heyətinin üzvü Xaliq Bahadır rəy yazaraq, M.Müəllimlinin yanaşmasında gerçəklik payı olduğunu vurğulayıb. Bildirib ki, gerçəkləri görməzdən gəlməklə uğur qazanmaq olmaz. O, Milli Şuranın "qısır qurum olmaqdan qurtula bilmədiyini” xüsusi vurğulayıb.\nVüqar Mirzəyev adlı sosial şəbəkə istifadəçisi yazıb ki, yalnız AXCP sədri Ə.Kərimli deyil, Milli Şura sədri C.Həsənli, həmçinin Gültəkin Hacıbəyli, Eldəniz Quliyev, İlham Hüseyn və başqa "demokratlar” da fərqli fikrə qarşı dözümsüzdürlər. V.Mirzəyev qeyd edib ki, adlarını çəkdiyi şəxslərin statuslarına mədəni formada tənqidi fikirlərini yazdığına görə, onun "Facebook” profilini "blok” ediblər. Eyni zamanda M.Mütəllimliyə müraciət edib ki, fərqli mövqe ortaya qoyduğuna görə Ə.Kərimlinin troll ordusu ona da hücum çəkib hakimiyyətə satılmış damğası vuracaq.\nAdam Pənahov adlı istifadəçi isə bildirib ki, AXCP sədri Ə.Kərimlinin səhifəsində hər gün yazılan postlarda mindən çox şərh görünsə də, açıb yazılanlara baxanda yalnız 200-300 şərhi görmək mümkün olur. Onun fikrincə, bu o deməkdir ki, Ə.Kərimli bütün günü öz "Facebook” səhifəsində yazılanları oxuyur və fərqli fikirləri, tənqidi rəyləri silir.\nA.Pənahov C.Həsənlinin Milli Şuranın formal sədri olmasına diqqət çəkərək, bu müraciətin Ə.Kərimliyə ünvanlanmasını daha düzgün hesab edib. Onun fikrincə, Milli Şuranın əsl rəhbəri, sədri Ə.Kərimlidir. A.Pənahov Ə.Kərimlinin keçmiş müavini Razi Nurullayevin AXCP sədrinin troll ordusu olması, cəbhəçilərin hərəsinin 100-dən çox saxta profil işlətməsi barədə etirafını da xatırladıb.\nƏliyar Məmmədov da M.Mütəllimlinin müraciətini dəstəkləyib. O, bu müraciəti oxuyarkən "NİDA”çı Zaur Qurbanlının "Müxalifət nazirliyi” yazısını, həmin "nazirliyin” əsas "nazirinin” elə Ə.Kərimli olduğuna eyham vurmasını xatırladıb. Bildirib ki, Azərbaycanda siyasətdən uzaq olan vətəndaşlar arasında Milli Şuranı tanıyan min nəfər də yoxdur. Onun qənaətincə, C.Həsənli son vaxtlar yalnız Ə.Kərimlinin yazdıqlarına reaksiya verir. Sanki Milli Şuranın sədri o deyil, Ə.Kərimlidir.\nƏli Kərimliyə dəstək verən Murad Sultanov adlı şəxs KXCP və Müsavat rəhbərliyindəki ciddi insanların Milli Şurada təmsil olunduğunu əsas gətirərək, M.Mütəllimlidən fikirlərini əsaslandırmağı tələb edib. Qeyd edib ki, əks halda, bunlar sadəcə qeyri-ciddi və təxribat xarakterli addım sayılacaq. Vüqar Mirzəyev isə ona suallarla cavab verib: "Oktay Gülalıyevlə Tofiq Yaqubludan başqa ciddi adam yoxdur KXCP və Müsavatda? Bəs Mirmahmud ağa, Bəybala Əbil, Arif Hacılı, Yadigar Sadıqov, Elman Fəttah və başqaları ciddi adamlar deyil?”\nMilli Şuranın Koordinasiya Mərkəzinin üzvü Eldəniz Quliyev rəy yazaraq, hazırkı həssas dönəmdə belə müraciətin yersiz olduğunu bəyan edib. Lakin facebook istifadəçilərindən biri E.Quliyevi R.İbrahimbəyovun erməni maraqlarına xidmət edən "Qafqaz triosu” filminə münasibət bildirməməkdə ittiham edib. Zaur Cəbrayılov E.Quliyevə suallarla cavab verib: "Bəs nə vaxt olacaq vaxtı? Eldəniz bəy, bu arada, siz niyə Rüstəm İbrahimbəyovun filminə münasibət bildirməmisiniz? Nədən çəkinirsiniz?”.\nFərid Əsədov adlı şəxs AXCP sədrini müdafiə etmək məqsədilə yazıb ki, ölkədə elə adam yoxdur ki, lazım olduğu halda Ə.Kərimli ilə istənilən məsələni üzbəüz görüşüb müzakirə edə bilməsin. Onun qənaətincə, bu məsələ barədə sosial şəbəkə üzərindən deyil, daha dar dairədə danışılmalı, anlaşma əldə edilməlidir. M.Mütəllimli də cavab verib ki, buna cəhd edilsə də, qarşı tərəf görüşmək istəməyib.\nBu yazışmalardan göründüyü kimi, AXCP sədri Ə.Kərimli Milli Şuranı və onun sədri C.Həsənlini tam nəzarət altında saxlayır, həm öz partiyasını, həm də digər qurumu diktatorsayağı idarə edir. Onun qorxusundan C.Həsənli alternativ fikrə dözümsüz münasibət sərgiləyir, hətta rəhbərlik etdiyi təşkilatın üzvləri ilə görüşməyə belə cəsarət etmir. Bu kimi səbəblərdən Milli Şura daxilində çaxnaşma və narazılıq var. AXCP Rəyasət Heyətinin üzvü X.Bahadırın Milli Şuranı qısır quruma bənzədərək aşağılaması isə onu deməyə əsas verir ki, sözügedən qurum hətta cəbhəçilərin də gözündən düşüb. Əslində, qurucusu ermənipərəst R.İbrahimbəyov olan bir qurumun aqibətinin bu cür olması gözlənilən idi. Hazırda bu qurum Ə.Kərimlinin iradəsinə tabe olan oyuncaq bir dərnəkdir. Professor adı daşıyan C.Həsənli də oyuncaq qurumun oyuncaq sədri funksiyasını yerinə yetirir.


Xəbərdarlıq: Korporativ istifadəçilərə fişinq hücumları artır - Trend.Az\nİqtisadiyyat Materials 3 Oktyabr 2019 16:25\n“Kaspersky Lab”dan Trend-ə verilən məlumata görə, cinayətkarların istifadə etdiyi sxem belədir: korporativ istifadəçi səsli mesajın göndərilmə vaxtı, səsin müddəti eləcə də, yarımçıq “Just checking to remind you in regards to our…” cümləli məktub alır. Səsli mesajı dinləmək üçün istifadəçiyə “Microsoft”un məşhur xidmətlərindən birinə, məsələn, “Outlook” poçtuna daxil olmaq adı altında fişinqli linkə keçmək təklif olunur. Əgər istifadəçi “Sistemə giriş” düyməsini basırsa, məlumatlar cinayətkarların resursuna göndərilir, istifadəçi isə inandırılmaq üçün real səsli mesajlaşma xidmətinin təsviri olan sayta yönləndirilir.\n“Hesab edirik ki, bu kampaniyanın məqsədi məxfi kommersiya məlumatlarına çıxış əldə etməkdir, çünki bu hücumlar xüsusi olaraq korporativ istifadəçilərə yönəlib. Fişerlər bilirlər ki, işçilər əhəmiyyətli məktub və ya səsli mesajları qaçırmaqdan çəkinirlər. Buna görə də inandırıcı fırıldaqlara əl atırlar. Cinayətkarlar metodlarını fəal şəkildə inkişaf etdirirlər. Bunun qarşısını almaq üçün şirkətlər diqqətli olmalı və yüksək keyfiyyətli antifişinq texnologiyalarını ehtiva edən etibarlı təhlükəsizlik həllərindən istifadə etməlidirlər", - bunu “Kaspersky Lab” şirkətinin baş spam-təhlilçisi Mariya Vergelis deyib.\n"Fişinq ən sürətlə böyüyən kiber təhlükədir. Əldə etdiyimiz məlumatlara görə, 2018-ci ildə hücumların orta aylıq sayı 350% -dən çox artıb. Bu növ təhdiddən qorunmağın effektiv yolu çoxfaktorlu identifikasiyadır. Onun SMS kodla deyil, mobil identifikator həllinin “soft-token” proqramı ilə birlikdə istifadə edilməsi daha yaxşı olar. Bundan başqa, şirkətlərə kiber təhlükəsizlik sahəsində işçilərin məlumatlılığını artırmaq üçün mütəmadi təlimlər keçirməyi tövsiyə edirik", - bunu “Microsoft” şirkətinin Mərkəzi və Şərqi Avropa ölkəri üzrə informasiya təhlükəsizliyi proqramlarının rəhbəri Artyom Sinitsin deyib.


Şanssız kapitan » Football-plus.az\n24 in 12:16Yazar\nHeç kimin ağlına gəlməzdi ki, yarımçıq başa çatan çempionatın 20-ci turunda “Keşlə”yə qarşı oyun Rəşad Sadıqovun futbolçu karyerasında sonuncu olacaq və o futbolu bu şəkildə - vida oyunu keçirmədən, səssiz-səmirsiz tərk edəcək. Bəlkə də nə vaxtsa olacaq, amma hər şey isti ikən gözəldi. Faktiki kapitan futboldan getdiyini açıqladı. Nə tədbir oldu, nə yoldaşlıq görüşü, nə də azarkeş izdihamı.\nŞənbə günü çempionluq tədbirindən sonra müsahibə vermək üçün “Azərsun Arena”nın konfrans salonunda jurnalistlərin önünə çıxan Rəşadın üzündəki məyusluğu görəndə 2017-nin payızı yadıma düşdü. Onda millidən gedirdi. Yığma bu görüşə qədər Robert Prosineçkinin rəhbərliyi altında uğursuz çıxış etmiş, Çexiya ilə Bakıdakı qarşılaşmanın əhəmiyyəti qalmamışdı. AFFA isə sanki bilərəkdən Sadıqovun təmtəraqlı şəkildə yola salınmaması üçün mənasız oyunu Olimpiya stadionuna salmışdı. Əzəmətli arenanın boş tribunaları önündə kapitanın millidəki sonuncu oyunu idi. Görüş qurtardı, yığma uduzdu və belədə Rəşad formasını 100-dən artıq matçda geydiyi yığmadan getdi. O gündən yadda qalan tribunada açılan böyük şəkil və AFFA prezidenti Rövnəq Abdullayevin xatirə hədiyyəsi oldu.\nSanki şanssızlıq bu adamın alın yazısıdı. Azərbaycan futbolu və futbolçusu deyəndə ağla sənin adın gələ, Türkiyədə ən çox oyun keçirən azərbaycanlı olasan, xarakterin, mərdliyin, vətənpərvərliyin göz önündən çəkilməsin, futbolçu kimi “Qarabağ”ın avrokuboklardakı uğurlarının memarı və səbəbkarlarından biri, bəlkə də birincisi olasan, bir açıqlamanla Aleksandr Səmədovu ayağına gəlməyə məcbur edəsən, 35 yaşında “Qarabağ”ın əvəzedicilərini baş məşqçi kimi “Atletiko”ya qarşı meydana çıxarıb, bir neçə saat sonra futbolçu kimi ispanların əsas komandasına qarşı oynayasan, 36 yaşında U-21-in baş məşqçisi olmağı sənə həvalə etsinlər, qısası, 20 ilə yaxın müddətdə adın dillərdə gəzsin, yekunda yığmadan və futboldan səssiz-səmirsiz ayrıl. Bilirsiz, nə qədər ağırdı? Bir ananın böyütdüyü övladları tərəfindən atılması, kimsəsiz qalması qədər. Bəlkə ondan da artıq.\nO, müstəqil futbol tariximizin mayakı sayılırdı. Vəli Qasımov, Nazim Süleymanov, Yunis Hüseynov, Vidadi Rzayev kimi istedadlardan sonra Rəşad xilaskar gözündə görülürdü. Təəssüf ki, yığmada tək bacarmadı. Təəssüf ki, Mahir Şükürov, Kamran Ağayev, Elnur Allahverdiyev kimilər onun qədər xarakter sahibi olmadı, milli ruhun, formanın qiymətinin nə demək olduğunu onun qədər dərk etmədilər. Digər tərəfdən də AFFA-nın uğursuz siyasəti nəticəsində millilərin bədbəxt olması.\nO, tək futbolçu deyildi. Böyük şəxsiyyət olmaq üçün tanrı ona xarakter hədiyyəsi göndərmişdi. Ağzından çıxan hər sözün mənasına önəm verər, qarşısındakından da özü qədər diqqətli olmağı tələb edərdi. Gənc ikən görüb-götürdüyü böyük-kiçik nümunəsini gələcək nəsillərə aşılayar, özündən yaşca kiçiklərə uğurun yolunu göstərərdi. Onu meydanda kapitan edən, kapitan kimi sevdirən də bu idi. Xarakteri olmasaydı, nə qolundakı sarğının önəmi qalar, nə də adı gələndə ətrafındakılar özlərinə çəki-düzən verərdilər. İnsan kimi insan, kapitan kimi kapitan.\nO yığmadan gedəndən sonra daxildəki ab-hava göz önündədi. Dmitri Nazarov özünü Allah bilir, Eddi İsrafilov kefi istədiyini edib Ramil Şeydayevin təzyiqi ilə üzləşir və bilmədiyimiz daha nələr. Rəşadın vaxtında paltardəyişmə otağında milçəyin vızıltısı qulaq deşərdi, böyük danışanda kiçik dinləyərdi. Eyni sözlər “Qarabağ”a da aiddi. Təbii, orda Qurban Qurbanov amili də az rol oynamır. Amma söhbət baş məşqçinin olmadığı mühitdən və futbolçulara, xüsusən də gəlmələrə “Qarabağ” formasının mənasını aşılamaqdan gedirsə, Sadıqov amili xüsusi qabardılmalıdı.\nBundan sonra futbolçu kimi saqqallı “14 nömrə”ni yaşıl meydanlarda təsəvvür etməmək adama ağır gəlir. Özü də buna inana bilmir, qəbul etməsi çətindi. Adım kimi əminəm ki, bəzi səbəblər olmasaydı, daha bir neçə il top dalınca qaçmaq, komandasına kömək etmək istəyərdi. Lakin bəzən hər şey heç də istədiyimiz kimi olmur. Ayrılığa, yoxluğa barışmağa borcluyuq. Hər imkanda kapitanın yeri görünəcək. Rəqib stadionlarda erməni bayrağı açılanda, hakimlər bizimkiləri sıxanda, legionerlər “at oynadanda”, gənclər əl-qol açanda. Bax, onda “hardasan, ay Rəşad” deyiləcək.\nİnanaq və ümid edək ki, futbolçu kimi itkisinə üzüldüyümüz Rəşad Sadıqovu məşqçi kimi qazanacaq, Qurban Qurbanovdan sonra daha bir bacarıqlı mütəxəssisin uğurlarına sevinəcəyik. Yeni sınaqlar səni gözləyir, kapitan! Bu son deyil, başlanğıcdı.\nRövnəq Abdullayev Rəşada nə bağışlayıb? Mütəxəssislərin yığma üzvlərindən bir istəyi var UEFA nümayəndəsi Rəşad üçün planlaşdırılan sürprizə imkan vermədi Yalnız “Futbol+”də! Rəşad Sadıqov oktyabrın 5-də sonuncu dəfə milli formanı geyəcək Rəşad Sadıqovun “Kopenhagen”ə qarşı oynaması sual altındadı


Naqif Həmzəyev: Xalq-Ordu-Lider birliyi Zəfəri, Qələbəni bizə gətirdi VİDEO - Yeni Gəncə\nAzərbaycanGündəmMilli MəclisNaqif HəmzəyevVideo Xəbərlər\nNaqif Həmzəyev: Xalq-Ordu-Lider birliyi Zəfəri, Qələbəni bizə gətirdi VİDEO\nmüəllif Hicran Məmmədova 14/11/2020 14/11/2020\nNoyabrın 10-da Qarabağda hərbi əməliyyatların bitməsi və atəşkəs barədə Azərbaycan, Ermənistan və Rusiya liderlərinin birgə bəyanatı imzalandı. Bəyanatın 6-cı bəndinə görə isə, Ermənistan Respublikası 15 noyabr 2020-ci il tarixinədək Kəlbəcər rayonunu, 1 dekabr 2020-ci il tarixinədək isə Laçın rayonunu Azərbaycan Respublikasına qaytarır. Artıq noyabrın 15-ə az müddət qalıb. Kəlbəcərdən ermənilərin çıxıb getdiyi ilə bağlı görüntüləri də izləyirik.\nARB 24 telekanalının “Gündəm” verilişinin qonağı olan Milli Məclisin deputatı Naqif Həmzəyev diplomatik sahədə həyata keçiriləcək hadisələri şərh edərkən bildirib ki, Xalq-Ordu-Lider birliyi Zəfəri, Qələbəni bizə gətirdi.\nNaqif Həmzəyev: Azərbaycan regionda əbədi sülhün bərqərar olmasının...


“Bandotdel”ə yeni rəis təyin olunan BDU müəllimi kimdir?\nEv Siyasət “Bandotdel”ə yeni rəis təyin olunan BDU müəllimi kimdir?\nMəlumata görə, daxili işlər naziri general-polkovnik Vilayət Eyvazov BMCMİ-yə yeni rəis təyin edib.\nNazirin əmri ilə idarənin rəhbər vəzifəsinə Nəsimi rayon Polis İdarəsinin rəisi, polkovnik Əbülfət Rzayev gətirilib.\nBundan bir neçə gün əvvəl BMCMİ-nin rəisi, general-mayor Seyfulla Əzimov daxili işlər nazirinin birinci müavini postuna təyin edilmişdi.\nƏbülfəz Rzayev yerli mətbuata açıqlamasında bildirib ki, belə bir vəzifəyə təyinatı onunçün son dərəcə gözlənilməz olub.\n“Belə bir yüksək posta təyinatım gözlənilməz olsa da, sevinclə qarşıladım. Bu, əslində böyük məsuliyyət və etimad deməkdir. Çalışacam ki, öz işimlə bu etimadı doğruldum və ölkəmizin əmin-amanlığı naminə əzmlə çalışım”.\nƏbülfət Rzayev kimdir?\nƏbülfət Rzayev 1968-ci il avqust ayının 11-də Naxçıvan Muxtar Respublikasının Ordubad rayonunun Behrud kəndində anadan olub.\n1986–1988-ci illərdə həqiqi hərbi xidmətdə olub. 1990–1996-cı illərdə M.F. Axundov adına APRDƏİ-də ali pedaqoji, 1993–1998-ci illərdə isə BDU-nun hüquq fakültəsində ali hüquq təhsili alıb.\nBakı Dövlət Universitetinin saytında olan məlumata görə, Əbülfəz Rzayev 2000-ci ildən BDU-nun hüquq fakültəsinin Konstitusiya hüququ kafedrasına müəllim işləyir.\nYeni təyin olunan rəis polis sistemində xidmətə Ukraynada adi milis nəfərliyindən başlayıb. Azərbaycanda isə 1995-ci ildən Ordubad ŞPİ-də sahə müvəkkili kimi fəaliyyətə başlayıb.\nƏ.Rzayev 1996-2004-cü illər arasında Qaradağda əməliyyat müvəkkili, Nəsimi rayonunda Cinayət Axtarış Şöbəsində baş əməliyyat müvəkkili işləyib.\nO, 2005-ci ildən 2019-cu ilə qədər isə Xətai RPİ-də Cinayət Axtarış Şöbəsinin rəisi, Xətai RPİ-nin 37-ci Polis Bölməsinin rəisi, Sabunçu Rayon Polis İdarəsinin rəis müavini, Şəki RPİ-nin rəisi, sonuncu təyinatına qədər isə Nəsimi RPİ-nin rəisi vəzifələrində olub.\nƏvvəlki məqaləBir maşın kubik və xalqın partiyası – Seymur Baycan\nNövbəti məqalədəFərman Ceyranlı Azərbaycan hökuməti tərəfindən beynəlxalq axtarışa verilib\nKəmaləddin Heydərov köməkçisini və bir neçə yüksək vəzifəli şəxsi işdən qovub


Bir həftədə necə arıqlamaq olar - bir həftədə necə tez arıqlamaq olar | Rəsmi saytı Power Keto\nBu və ya digər səbəbdən rəqəmlərini necə düzəltməyi düşünməyə başlayan hər kəs, ən qısa zamanda bir ay, üç, iki, hətta bir həftə ərzində əla nəticələr görmək istəyir.\nVə kitab mağazalarının rəflərində "Həftədə 10 kq necə arıqlamaq olar", "Bir həftədə necə arıqlamaq olar: ən təsirli məşqlər" (adlar uydurma, amma, buna baxmayaraq, bu məqalənin müəllifinin söyləmək istədiklərini tamamilə açıqlayırlar), İnternetdə sürətli kilo itkisinə həsr olunmuş sayların getdikcə artması. Tələb təklifi yaradır.\nSaytımız bir həftə ərzində necə arıqlaya biləcəyiniz sualını da laqeyd yanaşmayacaq. Bu, oxucularımız üçün maraqlı olduğundan, bizim üçün də maraqlıdır.\nSürətli arıqlama pəhrizləri: zərər və ya fayda?\nTəcili olaraq bir həftə ərzində arıqlamaq lazımdırsa, aşağı kalorili pəhrizlər sizə kömək edəcəkdir. Həvəskar qidalanma mütəxəssisləri sizə kilo itkisi üçün çox sayda pəhriz yaşamış və hətta onlar haqqında öz fikirlərini söyləyən qızlar (cəfəngiyat, kömək edir, kömək etmir və s. ) Sizə tam olaraq söyləyəcəklər. Aşağı kalorili pəhrizlər həqiqətən effektivdir və bütün tələblərinə və qaydalarına riayət edərək, yalnız bir həftə ərzində 5-10 kq arıqlaya bilərsiniz. Ancaq pulsuz pendir yoxdur və hər şey üçün ödəməlisən. Bu vəziyyətdə sağlamlıq.\nHəqiqət budur ki, kəskin bir kilo itkisi insan orqanizmi üçün hər zaman stresdir. Çox vaxt kifayət qədər aqressiv sürətli diyetlərə müraciət edərək sağlamlığınıza düzəlməz zərər verə bilərsiniz. Bu səbəbdən, sizə hər dəfə bir neçə əlavə funt qazandığınız görünəndə sürətli pəhrizdə "oturmaq" tövsiyə edilmir. Aşağı kalorili pəhrizlərdən yalnız mütləq zərurət olduqda istifadə edin - məsələn, balo gecəsindən, ad gününüzdən, rəhbərinizin ildönümündən və ya dənizdə tətildən əvvəl arıqlamaq üçün çox ehtiyacınız olduqda.\nBir həftədə necə arıqlamaq olar - sürətli arıqlamaq üçün tələblər və şərtlər\nBeləliklə, qərar verdiniz və sabahdan etibarən pəhriz saxlayırsınız. Öz sağlamlığınıza zərər verməmək üçün hansı tələblərə və şərtlərə əməl edilməlidir?\nİçmə rejiminizə əməl edin. Gündə ən azı iki litr maye içmək. Bu, özünüzü dehidrasiyadan qorumağa kömək edəcəkdir.\nHeç bir qida əlavə edib əvəz etmədən, pəhrizin təklif etdiyi pəhrizə ciddi şəkildə əməl edin.\nŞirniyyatlardan, xəmir xəmirlərindən, spirtdən imtina edin.\nPəhrizdən problemsiz çıxın. Pəhriz bitdikdən bir həftə sonra qida qəbulunuzu məhdudlaşdırmağa davam edin. Əks təqdirdə, belə bir səylə, düşən kiloqramlar çox yaxında geri dönə bilər.\nBu pəhrizə həftədə 5 kq arıqlamağa imkan verən incə bir yol deyilə bilər. Müəyyən bir gündə istifadəsi tövsiyə olunan bütün qida məhsulları üç-dörd yeməyə bölünməlidir. Pəhrizin əsas məhsulu kefirdir. Gündə ən azı 1, 5 litr içməlisiniz. Əlavə olaraq hər gün aşağıdakı qidalar pəhrizinizdə olmalıdır:\nBirinci gün. 5 ədəd miqdarda qaynadılmış kartof.\nİkinci gün. Haşlanmış toyuq - 100 qram.\nÜçüncü gün. Haşlanmış yağsız balıq - 100 qram.\nDördüncü gün. 100 qram miqdarında qaynadılmış mal əti.\nBeşinci gün. Məhdudiyyətsiz istənilən tərəvəz və meyvələr (xurma, üzüm, banan istisna olmaqla).\nAltıncı gün. Yalnız kefir.\nYeddinci gün. İstənilən miqdarda mineral su.\nBir həftə ərzində arıqlamaq üçün oruc tutmaq\nBəlkə də bu, sürətli kilo itkisinin ən təsirli üsullarından biridir, bunun sayəsində bir həftə ərzində 10 kq və ya daha çox arıqlaya bilərsiniz. Bir aydan sonra bu sürəti təkrarlasanız, üç-dörd kiloqram arıqlaya bilərsiniz. Bu oruc diyetoloqlar tərəfindən hazırlanmışdır, buna görə bədəndə hər hansı bir arızaya səbəb olmayacağına və sağlamlığına və ya ümumi vəziyyətinə təsir etməyəcəyinə əmin ola bilərsiniz. Bir həftə içində oruc tutaraq necə arıqlamaq olar?\n1 gün.Yalnız mineral su içmək. Gündəlik dərəcə altı stəkandır.\n2-ci gün.Bütün gün - yalnız süd (dörd stəkan). Gecə bir yaşıl alma yeyə bilərsiniz.\n3-cü gün.Altı stəkan mineral su.\n4-cü gün.Şəkərsiz çay və ya mineral su (iki stəkan), tərəvəz salatı (kələm, göyərti. Yerkökü, zeytun yağı) - üç porsiya (səhər yeməyi, nahar və şam yeməyi).\n5-ci gün.Dörd stəkan süd.\n6-cı gün.Səhər yeməyi - 1 qaynadılmış yumurta, bir yarım stəkan şəkərsiz çay. Nahar - tərəvəz suyu. Nahar - 100 qram qaynadılmış mal əti, 100 qram yaşıl noxud. Günortadan sonra qəlyanaltı, şam yeməyi və yatmadan əvvəl - bir alma.\n7-ci gün.Yüz əlli qram kəsmik, bir litr kefir, bir stəkan şəkərsiz çay.\nBu qidalanma üsulu yuxarıda göstərilən kilo vermək üsullarından az təsirli deyil. Qreypfrut pəhrizinə riayət edərək həftədə 4 kq arıqlaya bilərsiniz və heç bir xüsusi pəhriz məhdudiyyəti olmadan. Bundan əlavə, qreypfrut bədən üçün çox faydalıdır və yağların parçalanmasına kömək edən bir meyvə kimi tanınır. Qreypfrut pəhrizində bir həftə içində necə sürətli bir şəkildə arıqlamaq olar?\nGün 1. Səhər yeməyi - 1 qreypfrut, 50-100 qram ham, bir stəkan şəkərsiz çay. Nahar - 1 qreypfrut, tərəvəz salatı, şəkərsiz çay (stəkan). Şam yeməyi - bişmiş dana əti / toyuq / mal əti (150 qram), otlar.\nGün 2. Səhər yeməyi - iki yumurtadan pişmiş yumurta, qreypfrut suyu. Nahar - qreypfrut, az yağlı pendir (50 qram). Şam yeməyi - az yağlı buxarlanmış balıq (200 qram), çörək, tərəvəz salatı.\nGün 3. Səhər yeməyi - qreypfrut, müsli ilə qatıq (şüşə). Nahar - qreypfrut, tərəvəz şorbası, krutonlar. Şam yeməyi - ızgara yarım toyuq (200 qram), iki sobada bişmiş pomidor, şəkərsiz çay (stəkan).\nGün 4. Səhər yeməyi - bir qaynadılmış yumurta, pomidor suyu (stəkan). Nahar - qreypfrut, tərəvəz salatı, 1 dilim çörək. Şam yeməyi - tərəvəz güveç, bir stəkan şəkərsiz çay. Yatmazdan əvvəl - 1 qreypfrut suyu.\nGün 5. Səhər yeməyi - meyvə salatı (+ qreypfrut), şəkərsiz çay (1 stəkan). Nahar - 2 bişmiş kartof, kələm salatı. Şam yeməyi - bişmiş ət (dana / toyuq / mal əti) və ya 200 qram miqdarında balıq, pomidor suyu. Gecə - bir qreypfrut suyu.\nGün 6, 7. İstənilən günün menyusundan istifadə edin.\nƏslində, bir həftə ərzində 3, 4, 5, 7 və hətta 10 kq arıqlamaq üçün çox müxtəlif yollar var. Hansı birini istifadə etmək hər kəsin şəxsi işidir. Öz tərəfimizdən, yalnız mənfur kiloqramlardan qurtulmağa deyil, həm də sağlamlığınıza xeyli fayda gətirməyə kömək edəcək bir pəhriz seçməyinizi xahiş edə bilərik. Uğurlar!


Sabaha olan hava proqnozu açıqlanıb - İki sahil\n06 avqust 2020 16:31 Bütün xəbərlər Haqqımızda Əlaqə\n13 yanvar 2020 13:08\nEkologiya və Təbii Sərvətlər Nazirliyinin Milli Hidrometeorologiya Departamentindən "İki sahil"ə verilən məlumata görə, Bakıda və Abşeron yarımadasında yanvarın 14-də havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Səhər saatlarında bəzi yerlərdə duman olacaq. Şimal küləyi əsəcək. Havanın temperaturu Abşeron yarımadasında gecə 2-4, gündüz 7-11, Bakıda gecə 2-4, gündüz 8-10 dərəcə isti olacaq. Atmosfer təzyiqi normadan yüksək 770 mm civə sütunundan 774 mm civə sütununa yüksələcək, nisbi rütubət gecə 70-80, gündüz 50-55 faiz təşkil edəcək.\nAzərbaycanın rayonlarında yanvarın 14-də hava əsasən yağmursuz keçəcək. Ayrı-ayrı yerlərdə duman olacaq. Qərb küləyi əsəcək. Havanın temperaturu gecə 3 dərəcə şaxtadan 2 dərəcəyədək isti, gündüz 7-12dərəcə isti, dağlarda gecə 1-6, yüksək dağlıq ərazilərdə 10-15 dərəcə şaxta, gündüz 0-5 dərəcə isti olacaq.\nİyulda nə qədər pensiya, müavinət və təqaüd ödənilib?\n06 avqust 2020 15:36


Saçların niyə ağarar və tökülər ? (Video) - Bildirchin.az\nAna səhifə Ümumi Saçların niyə ağarar və tökülər ? (Video)\nSaçların niyə ağarar və tökülər ? (Video)\nSaç bir çox səbəbə bağlı olaraq tökülər. Tökülmənin səbəbi təsbit edilmədən doğru bir müalicə yanaşması təmin edilə bilməz. Bu səbəblə tökülmənin hansı səbəblə olduğunu bilmək vacibdir.\nSaç tökülməsi həm kişilərdə həm də qadınlarda görülə bilər. Kişilərdə daha sıx olaraq görülən saç tökülməsi , 25 yaşına qədər kişilərin 25%-ni , 40 yaşına qədər 40%-ni , 50 yaşına qədər % 50ini təsir edər.\nKişi tipi saç tökülməsi , alının iki yanında və təpədə ola biləcəyi kimi tamamilə bütün başı da əhatə edə bilər. Qadınlarda isə tökülmə daha çox , saçların seyrekleşmesi şəklində özünü göstərər.\nBir müalicəyə geçilmeden əvvəl , saç tökülməsinin tipinin bir mütəxəssis həkim tərəfindən araşdırılması lazımdır. Bir çox xəstəlik , hormonal və metobolik nizamsızlıqlar və besinsel təsir saç tökülməsini tetikleyebilir. Bu kimi səbəblər ortadan qaldırılmadan müalicə heç bir zaman tam olaraq reallaşmaz. Saç tökülmələrinə önləmək üçün istifadə edilən cosmetics diqqət yetirilməsi lazımdır. Saçların təmizliyi üçün təbii zeytunyağlı , badam yağlı , dəfnə yağlı şampun və sabunları istifadə etmək; saç xəstəlikləri , kəpək , saç tökülmələrinin qarşısını almaqda yardımçı olur . Kimyəvi şampunlar yerinə əczaxanalarda olan sağlamlıq məhsulları seçilməlidir.\nKişi tipi keçəllik və ya qadın tipi keçəllik olaraq müəyyən bir qəlibdən tökülən saçlar irsi xüsusiyyət göstərər və adam saç itkisini ortaya çıxaran genlərə malikdir. Kişidə , saç itkisi geni ana və ya ata tərəfindən tək adamdan keçə biləcəyi kimi , hər iki valideynlərin tərəfində də saç itkisi varsa , kişinin saç itkisi həyata riski çox yüksəkdir. Qadınlarda isə valideynlərdən yalnız birində saç itkisi olması , qadında yüksək səviyyədə olan östrojen hormonu səbəbiylə , saç itkisi yaratmaqda təsirsiz olmaqdadır. Saç itkisinə səbəb olan digər bir çox səbəb vardır , bunlar genetik ilə qarışdırılmamalıdır.\nSaç və şampunların içində olan zülallar , ancaq saçın üzərində olan , ziyan görmüş və köhnəlmiş sahələrində zamanla dolduraraq müvəqqəti bir dolğunluq və yumşaqlıq verə bilərlər. Şampunun tərkibində olan faktor maddələr molekulyar böyüklükləri səbəbiylə saçın içinə girə bilmədikləri üçün saçı bəsləyə və ya daha tez uzanmasını sağlayamazlar .\nƏvvəlki MəqaləQocalanda peşman olmamaq üçün bunları edin\nSonrakı MəqaləVirtual dünyanı real həyatdan az anlayırıq…


Novruz Məmmədov: "Dağlıq Qarabağ münaqişəsinin həllinə dəfələrlə yaxınlaşmışıq" - VİDEO - Azinforum.az İnformasiya Portalı\nAna səhifə / Sosial / Novruz Məmmədov: “Dağlıq Qarabağ münaqişəsinin həllinə dəfələrlə yaxınlaşmışıq” – VİDEO\nNovruz Məmmədov: “Dağlıq Qarabağ münaqişəsinin həllinə dəfələrlə yaxınlaşmışıq” – VİDEO\n“Dağlıq Qarabağ münaqişəsinin həllinə dəfələrlə yaxınlaşmışıq. Tərəflərin köməyi, təzyiqi və təklifi ilə. Amma razılıq verdikdən bir müddət sonra Ermənistan tərəfi hansısa qüvvələrin təsiri ilə mövqeyini dəyişib”.\nAnspress – in məlumatına görə, bu fikirləri jurnalistlərə açıqlamasında Novruz Məmmədov deyib. Prezident Administrasiyası rəhbərinin müavini münaqişənin həlli istiqamətində digər məsələlərə də toxunub:\n“Bundan əlavə, Avropada razılaşma əldə edilmişdi, onlar isə bizim ərazilərimizdə tez bir zamanda hərbi təlimlər keçirməyə başladılar. Təyyarələr və helikopterləri təmas xətti üzərində göyə qaldırdılar. Bir neçə il bundan əvvəl Jak Şirakla belə bir məsələ var idi, birdən-birə Robert Koçeryan bir bəhanə olmadan Parisi tərk etdi”.\nÖncəki Azərbaycan ordusunun “adamyeyənləri” – VİDEO\nNövbəti Güclü leysan Lənkəran-Lerik yolunda nəqliyyatın hərəkətinə maneələr yaradıb – FOTO


Yeni nəsil prosessorlar (VIDEO)\nİndi AMD şirkəti rəsmən əvvəllər Llano kod adı ilə məlum olan A-Series hibrid prosessorlarını elan edib.\nPortativ kompyuterlərdə istifadə üçün nəzərdə tutulmuş cəmi 7 çip təqdim edilib. Onlardan beşi 4 nüvə və 4 MB ikinci səviyyə keşə, digər ikisi isə 2 nüvə və 2 MB keşə malikdirlər. Llano-un nominal takt tezliyi 1,4-dən 2,1 QHz-ə qədər dəyişilir; Turbo Core məhsuldarlığının artırılması texnologiyası dəstəklənir.\nA-Series prosessorları 32 nanometr texnologiya üzrə istehsal edilir; yayılan istilik enerjisinin (TDP) maksimal qiyməti — 35 və ya 45 Vattdır. Çiplər DDR3 yaddaş kontrolleri ilə və DirectX 11 (axın prosessorlarının sayı 240-dan 400-ə qədər təşkil edir) proqram interfeysinin dəstəyi ilə Radeon HD 6000 sinfinin birləşdirilmiş qrafik kontrolleri ilə təchiz olunub. “Perfect Picture HD və Steady Video” texnologiyaları təsvirin, həm də yüksək dəqiqlikli videonun yaxşılaşması üçün cavab verir.\nAMD bəyanatına əsasən, A-Series məmulatları əsasında noutbuklar bütün iş günü ərzində - 10.5 saatdan çox akkumulyator batareyasının yenidən yükləməsində işləyə biləcək. Aparıcı istehsalçılar yeni prosessorla onlarla kompyuter modellərini hazırlayırlar.


Lollichat təsadüfi chat Biz bir çox baxdığımızda chatroulette kimi saytlar baza, eləcə də lollichat.com kimi kamera Tanışlıq ilə xoş söhbət ilə istifadəçilər təmin mətn və şəkillər kimi.\nBir çox Təsadüfi chat Lollichat oxşar çıxışları ilə chat site site, iki böyük video image mətn chat pəncərə qutusu yanında yerləşən onların. Digər vebkamera alternativ sites bu görünüşü Lollichat bir parça dəyişdirmək və bu əmlak tamamilə kiçik mətn qutusuna ilə image diqqət təmin etmək üçün imkan fərqli olaraq chat xidmət edir. Bu dating site yoxdur Dil seçimi Ümumi İngilis təklif edir.\nOxşar olduğu kimi söhbət edə bilərsiniz, Siz dayandırmaq və növbə istifadəçi sohbet edə bilərsiniz, Siz chat imkan verir düymələri var. Site kimi deyil, bu absurd davranışları əlavə siz rəsmiləri hesabat bilər bir düyməsinə da mövcuddur. Birbaşa ilə Facebook vasitəsilə kamera chat xidməti təklif Facebook app Lollichat təsadüfi chat saytlar bir addım üstünlük. Qaydaları birbaşa IP ünvanı blok deyil, Bu kamera chat site qala bilər, ciddi qaydalar tətbiq edib.\nLollichat xidmət Müxtəlif Dillər Sizin üçün. yeni adı ‘ yeni dostları ilə təsadüfi kamera chat ‘ Lollichat, ” Siz cavab bilər sayəsində. Əsasən Amerika, Fransa, Almaniya və Kanada Ştatları üstünlük verilir.\nKanada Chat LolliChat\nFransa Chat LolliChat\nLolliChat Almaniya chat\nBu site yaş istifadəçilər üçün xidmətlər təmin edir çılpaqlıq və ifrata tez-tez video chat otaqları qadağan və nəzarət 16. Siz qaydaları və çünki siz kimi niyyətində deyil əgər alınması haqqında xəbərdarlıq edə bilər şikayət bağlı olmaqdan varsa, Özünüz üçün vebkamera chat və Tanışlıq Site kimi saytlar, Bir daxil edə bilərsiniz.\nA təhlükəsiz və dostluq online chat axtarır istifadəçilər üçün bu sayt tövsiyə edə bilər. Bir qayda qırdı varsa, kiçik də olsa, sonra çox güman ki, Lollichat mane olacaq. Xəbərdarlıq və profilaktik tədbirlər çox da bu xətt saxlamaq bilmişdir görünür otaq istifadəçilər söhbət etmək.\nAşağıda Lollichat təkliflər.\n* Dostluq və xoş söhbət\n* Uygunsuz içerik dözümlülük göstərmək deyil\n* Bad Tərəflər Lollichat\n* Kişi istifadəçi sıxlığı\n* İstifadəçi olmaması\nBu giriş-də dərc edilib Alternativ Chat, Söhbət, Camzap, Chatraw, Lollichat, Omegle, Omegle Dünya, Omegle kimi Saytlar haqqında Dekabr 25, 2014 ilə omegle.\tPost navigation\n← Chatroulette alternativ saytlar\nOmegle Spy rejimi →\nBir "mövzusunda fikirLollichat”\tomegle Post MüəllifYanvar 15, 2015 at 10:15 am\tAfter reading this article you guys did some research About ” Lollichat ” . Germany and France also have a foreign friend of mine but I found new friends in the United States and Turkey. That’s why I give 7/10 Lisa webcams chat.


Həbsdə olan güney azərbaycanlı milli fəal Ruzbeh Pirinin farscaya tərcümə elədiyi “Sultan Məhəmməd xan Fateh” kitabı Təbrizdə nəşr edilib.\nNəşr lisenziyası ilə bağlı bir çox problemlə üzləşdiyinə baxmayaraq nəhayət işıq üzü görən əsər “Sorularla Bir Cihan İmparatoru : Fatih Sultan Mehmed Han” kitabının tərcüməsidir. Azər Turan Nəbati nəşriyyatı tərəfindən çap edilən kitabın müəllifləri Türker Akıncı və Ahmet Anapalıdır.\nRuzbeh Piri iyunun 25-də barəsində çıxarılmış həbs cəzasının qalan hissəsini çəkmək üçün Təbriz Mərkəzi zindanına gedib. Təbriz sakini olan milli fəal və tərcüməçi “sistemin əleyhinə təbliğat aparmaq” ittihamı ilə məhkəmə tərəfindən 91 gün azadlıqdan məhrum edilib.\nRuzbeh Piri qardaşı Yaşar Piri ilə 2019-cu ilin noyabr ayında İranda bahalığa qarşı keçirilən etiraz aksiyaları zamanı bir çox azərbaycanlı fəal kimi təhlükəsizlik qüvvələri tərəfindən qanunsuz olaraq saxlanmışdı.\nPiri qardaşları 3 ay saxlandıqdan sonra fevralın 5-də mülki vəsiqə qarşılığında Təbrizin Mərkəzi Zindanından azadlığa buraxılmışdı.\nPiri qardaşları insan hüquqları, ətraf mühit və heyvan hüquqları ilə bağlı apardıqları mədəni fəaliyyətlərinə görə uzun müddətdir ki, təhlükəsizlik orqanlarının ağır təzyiqlərinə məruz qalır.\nGüney Azərbaycan Ruzbeh Piri milli fəal nəşr kitab Azər Turan Nəbati Sultan Fateh Məhəmməd Türker Akıncı


“Kimsə övladımın yekəbaşlıq etdiyini deyə bilməz” - Baş nazirin müavini - xezernews.az\n“Kimsə övladımın yekəbaşlıq etdiyini deyə bilməz” - Baş nazirin müavini\nXəzərNews.az xəbər verir ki, bunu ölkə.az-a müsahibəsində baş nazirin müavini Abid Şərifov deyib. O, bildirib ki, əgər bu gün biz halallıqdan danışırıqsa və hansısa vəzifəli işə götürdüyü 10 nəfərdən 5-i öz qohumudursa, heç olmasa digər 5-ni də savadı, qanacağı və bacarığı olan adamları götürməlidir: “Bunu edəndə isə kadr hazırlığı mümkün olur. Kadr hazırlığından da çətin sahə yoxdur. Bəlkə də ən ağır sahədir. Çünki bu gün həyatımıza daxil olan internet, sosial şəbəkələr, xarici kinolar və sairə cavanların elmə, kitaba olan meylini azaldıb. Kütləvi informasiya vasitələri bunun qarşısını almaq üçün güclü təbliğat aparmalıdır.